הוועדה לקידום מעמד האישה ולשוויון מגדרי, כנסת 25, פרוטוקול מספר 47, 2024-01-23 00:00

פנינה תמנו:  בוקר טוב, אני פותחת הישיבה בנושא: תקציב מדינה להמשך המאבק באלימות כלפי נשים ואלימות מינית

פנינה תמנו:  לפני כן, אי-אפשר שלא לשלוח תנחומים ולהשתתף בצער העמוק של משפחות הנופלים, של החיילים היקרים שלנו, שנפלו הלילה בעזה

פנינה תמנו:  זה בוקר שהוא אסון כבד בטח בשביל עם ישראל, ובפרט למשפחות

פנינה תמנו:  מה אפשר לומר, בזכותם אנחנו יושבים כאן והלב איתם

פנינה תמנו:  הלב עם המשפחות, הלב עם החיילים שלנו והחיילות שלנו, שנמצאים בעזה וביתר הגבולות ובפעילויות המבצעיות

פנינה תמנו:       במעבר חד אנחנו עוברים לדיון, והוא דיון חשוב

פנינה תמנו:  תקציב המדינה יוצא לדרך

פנינה תמנו:  אנחנו רוצים לוודא שגם בימי המלחמה לא עובר פה תקציב שלא נותן את הדגש הכל-כך חשוב במאבק באלימות, בפרט באלימות כלפי נשים, הן פיזית והן מינית

פנינה תמנו:  נושא האלימות המינית, פשעים נגד נשים, בטח בימים האלה, מקבל בולטות – בוודאי לא במובן החיובי – סביב פשעים של החמאס ב-7 באוקטובר

פנינה תמנו:  הפשעים המתמשכים, גם כלפי חטופות וחטופים שנמצאים בשבי, לפחות ממה שאנחנו יודעים מהעדויות של מי ששוחררו מהשבי, תוך הבנה שאנחנו נמצאים בעת חירום, וגם לדבר הזה אנחנו נדרשים

פנינה תמנו:  אני מקיימת פה דיונים ייחודיים על המענים שניתנים לנפגעי עבירות ופשעי המין, כולל מעגלים שניים

פנינה תמנו:  עשינו פה לפחות שני דיונים ויהיה דיון בקרוב

פנינה תמנו:  בשבוע שעבר אני נאלצתי לטוס לדאבוס לוועידה בהקשר הזה, לחשוף את הפשעים האלה

פנינה תמנו:  בתוך זה אנחנו גם מבינים שיש מאבק באלימות, שגרתי, יום-יומי וקשה, שאנחנו מנהלים נגד עבריינים ופושעים

פנינה תמנו:  קודם כול תמר נמצאת איתנו

פנינה תמנו:  תמר, זה בסדר שאני אומרת את השם?     

תמר כהן פלג: מאוד בסדר

פנינה תמנו: תמר כהן, אני מודה לך שאת איתנו

פנינה תמנו:  את הגעת לכאן כנפגעת בעצמך כדי לתת עדות, ואנחנו נפתח איתך

פנינה תמנו:  תודה למרכזי הסיוע, שאתם תמיד ידידים קבועים בתוך הוועדה וגם מי שמלווים את הנושא של הפגיעות המיניות

פנינה תמנו:  בבקשה, תמר

תמר כהן פלג: בוקר טוב

תמר כהן פלג:  שמי תמר כהן פלג, אני בת שישים, ובגיל שמונה עברתי סדרת אונס מתמשך על ידי אח שלי

תמר כהן פלג:  אח שלי הפך להיות רוצח ילדותי

תמר כהן פלג:  הוא ריטש כל חלקה טובה מהילדות לתוך הבגרות

תמר כהן פלג:  לאורך השנים, בבית הספר ניתן היה לראות את ההתנהגות השונה, חריגה ולא אחידה עם שאר התלמידים – ואף אחד לא שם לב לזה

תמר כהן פלג:  אני גדלתי בשכונת מצוקה ביפו, כאשר השכונה הייתה תחת טיפול של משרד הרווחה ועובדות סוציאליות היו חלק בלתי נפרד מהנוף

תמר כהן פלג:  גם הן, אותן עובדות סוציאליות ולשכת הרווחה, לא באו ונתנו מענה הולם לבדוק מה קרה

תמר כהן פלג:  לאורך השנים, בעקבות האונס, שהיה אונס מתמשך, חליתי בקרוהן ופיתחתי אנורקסיה מאוד גבוהה

תמר כהן פלג:  הגעתי למשקל של 45 קילוגרם, אני כמעט 1

תמר כהן פלג: 80 מטר

תמר כהן פלג:  גם שם מערכת הרפואה, משרד הבריאות, הפסיכיאטר שטיפל בי, לא עצרו לרגע לשאול מה קרה

תמר כהן פלג:  ניסיתי להתאבד מספר פעמים

פנינה תמנו: באיזה גיל?     

תמר כהן פלג: פעם ראשונה בגיל 26, כאשר הרגשתי שאין מזור

תמר כהן פלג:  הרגשתי מופקרת

תמר כהן פלג:  המשפחה הייתה בהישרדות קיומית כי לא היה אוכל בבית

תמר כהן פלג:  מערכת החינוך, שם מצפים שיהיו נשים מחנכות –היינו בעיקר עם נשים מורות – שיבואו ויזהו התנהגות חריגה

תמר כהן פלג:  גם שם זה לא קרה

תמר כהן פלג:  גויסתי והייתי בשירות משמעותי ב-8200

תמר כהן פלג:  היום בדיעבד מסתבר שגם שם התנהגתי באופן חריג

תמר כהן פלג:  כל הזמן חיפשתי וחיכיתי שמישהו יבוא ויציל אותי

תמר כהן פלג:  היו לא מעט סימנים, אתמול הייתי בהרצאה בשב"ס וסיפרתי להם שגם גנבתי כל מיני דברים קטנים, כאן פילחתי מחנות משהו אחד וכאן משהו אחר, כי נורא חיכיתי שיתפסו אותי

תמר כהן פלג:  נורא חיכיתי שמישהו יבוא ויחבק אותי וישאל אותי: מה קרה לך? למה את מתנהגת ככה? היו גם שנים מסוימות שהתנהגתי בצורה מאוד אלימה

תמר כהן פלג:  הכול יצא החוצה, אבל למעשה התהלכתי עם הר געש בתוך הבטן

תמר כהן פלג:  גם בניסיון ההתאבדות, הפסיכיאטרית, חוץ ממכתב שבו היא אמרה לי לפנות לרופא הקהילה, לא עצרה לרגע לשאול מה קרה

תמר כהן פלג:  למה ילדה בת 26 מחליטה לבלוע את כל הכדורים שיש בארון? לא הייתי עוד איזה ניסוי בחברת טבע או אביק, ממש לא

תמר כהן פלג:  ייחלתי לסיים את החיים שלי

תמר כהן פלג:  אני מרגישה שכל הרשויות שלמעשה היו אמורות לעטוף אותי מגיל שמונה, הפקירו אותי

תמר כהן פלג:  אין לי מושג, אני לא נכנסת לאנליזות עכשיו לבדוק למה הופקרתי, אבל פשוט הופקרתי

תמר כהן פלג:      בגיל 45 אזרתי אומץ ופניתי למרכז הסיוע לנפגעות תקיפה מינית

תמר כהן פלג:  עכשיו אני אחלק את זה לשניים

תמר כהן פלג:  אני אחלק את החיים שלי ל-עד גיל 45, שם מצאתי את עצמי תלויה וקלושה באוויר – תלויה תרתי משמע – למול אותה שיחת טלפון לקו, כשמהצד השני אני שומעת מישהי ש-וואו, היא מוכנה להקשיב לי, היא מוכנה לשמוע את הסיפור שלי

תמר כהן פלג:  היא מאמינה לסיפור שלי, יש אוזן קשבת, יש גורם שמכיל, ואולי יש גם גורם טיפולי שיכול לבוא ולעזור לי

תמר כהן פלג:  אז כמו שאמרתי, החיים שלי מתחלקים מהיום שהכרתי את המרכז ועד היום שהכרתי את המרכז

תמר כהן פלג:  מגיל 45 ועד היום, אני בת 60 – 15 שנים שאני זוכה לקבל המון הקשבה ופעילות לא מעטה

תמר כהן פלג:  אבל מה קרה מה-7 באוקטובר - - -     

פנינה תמנו: קודם כול, אני שמחה שלפחות, גם אם זה באיחור רב וניכר, אל מול אותה ילדה שהייתה במצוקה וצריכה עזרה, לפחות הצלחת

פנינה תמנו:  זה בזכותך, את בסוף פנית איכשהו לקו הזה, ואת מקבלת את העזרה

פנינה תמנו:  יש כאלה שעד סוף ימי חייהן לא מקבלות עזרה

תמר כהן פלג: אני לא מקנאה בהן

תמר כהן פלג:  אני רוצה להגיד שבעקבות האונס חליתי בקרוהן מאוד קשה ויחד עם הקרוהן גם פיברומיאלגיה

תמר כהן פלג:  אני מוכרת כפוסט טראומה

תמר כהן פלג:  גם בקטע של פוסט טראומה לא זכיתי לקבל שום סיוע מהמדינה

תמר כהן פלג:  אני עם דלקת מפרקים מאוד קשה, אני מטופלת בטיפול ביולוגי, אני מזריקה פעמיים בחודש ואני מנוטרלת אחרי ההזרקות

תמר כהן פלג:  טיפול ביולוגי הוא מאוד קשוח, וזה שאני נראית עכשיו נהדר והתאפרתי ונפלא – לא נשברת רוחי

תמר כהן פלג:  בפעם הראשונה שחשפתי, בגיל 45, עברתי אירוע מוחי, אחרי שחשפתי את האונס

תמר כהן פלג:  לפני שלוש שנים עברתי אירוע מוחי נוסף

תמר כהן פלג:  כל המחלות האלה וכל הסימפטומים זה גוף-נפש

פנינה תמנו: חד-משמעית

תמר כהן פלג: מה קרה לי מה-7 באוקטובר? אני כמעט ולא ישנה

תמר כהן פלג:  כל החוויה הטראומטית והזוועות שעברתי, הכול משוחזר

תמר כהן פלג:  אין יום ואין לילה שאני לא חושבת מה קורה עם הנשים שעדיין חטופות, מה קורה לנשים שחזרו משם, ומה קורה לי בהיבט האישי בעקבות כל האונס שמסתובב באוויר כבר כמעט 110 ימים

תמר כהן פלג:  אני חושבת שכאזרחית מדינה, וכמישהי ששירתה בצבא במשך שנתיים בתפקיד משמעותי ב-8200, הייתי מצפה לקבל קצת יותר – כמוני גם נפגעות אחרות – הכרה, תמיכה, סיוע, ובטח ובטח משאבים כספיים

תמר כהן פלג:  תודה רבה

פנינה תמנו: תודה

פנינה תמנו:  קיבלתי מצגת קטנה של אישה לאישה

פנינה תמנו:  בבקשה

עפרה ג'יניאו: אני יושבת-ראש עמותת אישה לאישה

נעמי שניידרמן: אני מנכ"לית העמותה

פנינה תמנו: אוקיי

פנינה תמנו:  מי מכן רוצה להציג את זה? באופן זריז

פנינה תמנו:  אנחנו מתכנסים לזמנים, כי בסוף אני רוצה להגיע לתשובות של האוצר ושל הרווחה

פנינה תמנו:  בכאב אני אומרת, להגיע לשורת הכסף, כי זה לא פחות חשוב

פנינה תמנו:  מי שמכיר אותי יודע שבדרך כלל דווקא זה הכי פחות מעניין אותי, אבל הפעם, בגלל שיש לנו דיון נוסף

עפרה ג'יניאו: אנחנו פה בעצם בשביל שורת הכסף

עפרה ג'יניאו:  הנושא שביקשנו להעלות זה דירות המעבר

עפרה ג'יניאו:  דירות המעבר, למי שלא מכיר, זו איזושהי מסגרת טיפולית לנשים שעברו התעללות

פנינה תמנו: פיזית? אנחנו מדברים על אלימות פיזית? היו 21 דירות מעבר כשנכנסתי לתפקיד לפני שנה והבטיחו לי שמקפיצים את זה ל-42

פנינה תמנו:  תבדקו את זה בינתיים

פנינה תמנו:  זה מה שנאמר לי וזה מה שהובטח לי

פנינה תמנו:       (מלווה את דבריה במצגת)     

עפרה ג'יניאו: מתוך ה-42 עמותת אישה לאישה מנהלת 20

פנינה תמנו: רגע, יש לנו 42 בסוף?     

עפרה ג'יניאו: אין לי את כל התמונה

פנינה תמנו: תבדקו, בסדר

פנינה תמנו:  תמשיכי הלאה

פנינה תמנו:  אתם מנהלים את הדירות האלה והן דירות סופר משמעותיות

פנינה תמנו:  כאשר אישה יוצאת מהמקלט אנחנו מדברים על הדירות האלה, עד שהיא חוזרת לשגרה, או שאני טועה?     

עפרה ג'יניאו: מעבר בין השהות במקלט ליציאה לחיים עצמאיים

עפרה ג'יניאו:  אנחנו מדברים על כל סוגי האלימות – פיזית, נפשית, כלכלית ומינית, אין פה בעצם הפרדה וזו מסגרת טיפולית, אמרנו את זה כבר

עפרה ג'יניאו:  זה תיקון לחוק שהתקבל ב-2017, ומתכונת ההפעלה שנקבעה על ידי המשרד במכרז היא שמקצים דירה אחת לשתי נשים

נעמי שניידרמן: אנחנו העלינו את זה גם בשעתו בדיון

עפרה ג'יניאו: אנחנו מדברים על דירות המעבר

עפרה ג'יניאו:  בזמנו מספר פעמים העלינו את זה, שהראייה של המשרד הייתה הקצאה של דירה אחת לשתי נשים

עפרה ג'יניאו:  אנחנו חושבות שמבחינה מקצועית וטיפולית צריך להקצות מסגרת של דירת מעבר לאישה אחת

עפרה ג'יניאו:  אני חושבת שכולם יכולים להבין שלקחת שתי נשים - - -     

יואב סגלוביץ': מראש אנחנו מסכימים

יואב סגלוביץ':  תכף נשמע מהאוצר מה קורה בקיצוצים הקרובים ואז נראה איפה אנחנו עומדים

עפרה ג'יניאו: בעצם מה שאנחנו ממליצים זה שני דברים עיקריים

עפרה ג'יניאו:  אחד זה דירה לכל אישה, כמו שאמרנו, ודבר שני זה לעדכן את התעריף שיהיה תעריף ריאלי לעלויות שכר דירה ואחזקת הבית

עפרה ג'יניאו:  יש את המודל של המשרד, שהוא תקצב את זה, ויש את המציאות בפועל

עפרה ג'יניאו:  אם אנחנו מדברים רק על המרכיב הזה של שכר דירה – תכף אנחנו גם נציג מספרים – אנחנו מדברים על 90% פער בין התמחור במכרז לבין העלויות בפועל

עפרה ג'יניאו:  אנחנו לא מדברים על הדברים הנוספים

עפרה ג'יניאו:  הבאנו כמה מספרים לדוגמא, שבתמחור לפי המכרז מתקצבים לכל אישה 2,500 שקל לחודש

עפרה ג'יניאו:  בפועל העלות היא 4,171 שקל

עפרה ג'יניאו:  לקחנו ממוצע של הדירות שאנחנו שוכרים, יש לנו דירות בירושלים ודירות באשדוד

עפרה ג'יניאו:  בירושלים כולם מבינים, מכירים ויודעים שזה לא שכר דירה ריאלי

עפרה ג'יניאו:  יש לנו את התקציב של אחזקת הבית, וכולנו מכירים מה זה אחזקת הבית

עפרה ג'יניאו:  כשהאישה גרה בבית, האחזקה היא הרבה יותר

עפרה ג'יניאו:  בעלי הבית מתנערים מהדבר הזה, הכול עלינו

יואב סגלוביץ': הפער שאתם מארגנים זה מתרומות בסופו של דבר?     

עפרה ג'יניאו: זה מתרומות וכספי רזרבה שיש לנו, אבל זה לא יכול להיות לאורך זמן

יואב סגלוביץ': כלומר, זה 3 מיליון, אם אני מבין נכון?     

נעמי שניידרמן: סליחה שאני מתפרצת

נעמי שניידרמן:  התעריף לא עודכן עשרות בשנים

יואב סגלוביץ': לא, בסדר, אני רק שואל

יואב סגלוביץ':  הפער כרגע במספרים הוא 3 מיליון לשנה

עפרה ג'יניאו: כן

עפרה ג'יניאו:  אנחנו לא נסתכל על השורות התחתונות כי אלו כל מיני רכיבים שאנחנו מוסיפים, אבל אנחנו מדברים על החלק העליון של הטבלה

עפרה ג'יניאו:  אנחנו מציגים את התעריף החודשי של משרד הרווחה מעודכן לדצמבר 23'

עפרה ג'יניאו:  לכל אישה אנחנו מקבלים 6,917 שקל

עפרה ג'יניאו:  בפועל אנחנו מוציאים על כל אישה - - -     

יואב סגלוביץ': אני רגע עוצר בשביל שנספיק את הדיון

יואב סגלוביץ':  זה פער שמשקף בכלל את התקצוב בחסר גם במעונות, זה אותו דבר

יואב סגלוביץ':  גם במעונות נשים מוכות, גם שם התקצוב בחסר

עפרה ג'יניאו:  זה לא אותו דבר

יואב סגלוביץ': חברים, בואו

יואב סגלוביץ':  אני קצת מכיר

יואב סגלוביץ':  גם במעונות יש פער בתקצוב, וגם פה יש פער

עפרה ג'יניאו: לא במספרים כאלה

יואב סגלוביץ': עוד פעם, אני לא מסתכל עכשיו על כל גוף

יואב סגלוביץ':  בסוף זה מתוקצב בחסר בבסיס

עפרה ג'יניאו: אנחנו רואים את שניהם, יש לנו גם מקלט וגם דירות מעבר

יואב סגלוביץ': תודה

יואב סגלוביץ':  מי הבא בתור? איגוד מרכזי הסיוע, בבקשה

מרים שלר: אני מנכ"לית איגוד מרכזי הסיוע לנפגעות ונפגעי תקיפה מינית בתל אביב

מרים שלר:  האמת היא שאני מגיעה לפה היום מותשת, נמאס לנו לגמרי

מרים שלר:  אנחנו כל פעם באות לפה וצריכות להסביר מה המשמעות של מרכזי הסיוע

מרים שלר:  שמעתם את העדות המאוד אמיצה של תמר כהן פלג

מרים שלר:  היא אחת ממאות אלפי נפגעות ונפגעים שמקבלים סיוע, תמיכה וליווי על ידי מרכזי סיוע

מרים שלר:  זה לא פחות משערורייה

מרים שלר:  כולם מזדעזעים היום מהפגיעות המיניות שקרו על ידי החמאס ומה שקרה ב-7 באוקטובר, וזה נורא נוגע באמת שבאים ומדברים על זה בכל העולם ואנחנו מזדעזעים מהשתיקה של העולם

מרים שלר:  אבל מה עם השתיקה שיש פה בארץ? לא יכול להיות שמצד אחד מדברים על פגיעות מיניות ומזדעזעים, ומצד שני מקצצים לנו ומאיימים על הקיום שלנו

מרים שלר:       כבר בספטמבר הודיעו לנו על קיצוץ יחסית לשנים האחרונות – 30% קיצוץ בכספי ממשלה שקיבלנו, כבר בתקציב של 23'

מרים שלר:  דרך אגב, קיבלנו את התקציב הזה בסוף 23'

מרים שלר:  אנחנו אמורות לנהל מרכזים כשאנחנו מקבלות את הכסף רק בסוף השנה

מרים שלר:  השנה אין לנו מושג מה התקציב, אנחנו עוד לא יודעות מה הולך לקרות, ומה-7 באוקטובר אנחנו חדרי מיון

מרים שלר:  מגיעים אלינו אלפי נפגעות ונפגעים, גם מהפוסט טראומה כי זה עכשיו מוצף, טריגר, הליוויים למשטרה כשבכלל תחנות המשטרה לא קיימות

מרים שלר:  אני לא יודעת אם אתם יודעים, אבל מדינת ישראל לא קיימת בחודשים האחרונים

מרים שלר:  כל מה שקרה זה על ידי המגזר השלישי

מרים שלר:  אנחנו מקבלות את חדרי המיון, את האפטר שוק, של כל מה שקורה עם הנפגעות והנפגעים

מרים שלר:  אם זה ליווי למשטרה ואם זה קבוצות תמיכה שהיינו צריכים אד-הוק עכשיו להקים

יואב סגלוביץ': שנייה אחת, רק בשביל למקד

יואב סגלוביץ':  יש פה עלייה ארעית

יואב סגלוביץ':  אולי תעברי רגע לנתונים

יואב סגלוביץ':  עוד מעט יהיו פה משרדי הממשלה וגם פנינה נכנסת

יואב סגלוביץ':  אפשר גם משרד העבודה והרווחה, וגם את התקציב אל מול תקציב 2024

מרים שלר: אני אומרת שכבר ב-23' היינו פה, ועשרים שנה אני באה לפה ודופקת על השולחן, ואנחנו צריכים להתחנן על הפירורים שאנחנו מקבלים

מרים שלר:  מדברים על תקציבי מדינה במדינת ישראל, על 500 מיליון, על ביליונים, ואנחנו רבות ומתחננות על ה-12 מיליון שהיו וקוצצו ל-8 מיליון

מרים שלר:  נתחיל מזה שזו בדיחה, זה פשוט ביזיון

מרים שלר:  מדברים על פגיעה מינית, מדברים על כמה שזה חמור ובסופו של דבר - - -     

פנינה תמנו: מתי קוצץ?     

מרים שלר: ב-23'

פנינה תמנו: דיברו על תוספת?     

מרים שלר: שום תוספת

מרים שלר:  דיברו על זה שמשלימים את הקיצוץ

מרים שלר:  היה צריך להיות קיצוץ עוד יותר חמור מתוך משרד הרווחה, אנחנו מדברים על הכספים הקואליציוניים

מרים שלר:  זה לא מעניין איך זה מתחלק

מרים שלר:  יש 13 מרכזים, מעל 60,000 פניות במדינת ישראל בשנה

מרים שלר:  אלו פניות שאנחנו מטפלות בהן בקו החם, ושמעת את תמר – זה קו חיים, זה לא קו חם

מרים שלר:  זה קו שמציל חיים

מרים שלר:  זה ליוויים למשטרה; זה קבוצות תמיכה; זה הפניות לטיפולים; זה קבוצות חוסן

יואב סגלוביץ': אפשר רק לשאול שאלה? זה יעזור לנו בהמשך, גם בדיוני תקציב וגם בכלל

יואב סגלוביץ':  בואו נדבר על נתונים

יואב סגלוביץ':  אנחנו יודעים שיש קיצוץ מ-12 ל-8

מרים שלר: נכון

יואב סגלוביץ':  אנחנו יודעים שיש עלייה גדולה במספר הפניות

מרים שלר: נכון

יואב סגלוביץ': זה יעזור מאוד אם נקבל נתונים

יואב סגלוביץ':  בכמה העלייה? בסוף זה סיפור של מספרים

יואב סגלוביץ':  מאחר ואנחנו יודעים שאנחנו בחסר, צריך להדגיש את עניין המספרים

יואב סגלוביץ':  גם אם אין אותם עכשיו, אז אם יש מה-7 באוקטובר עלייה של 100%, של 200%, אני לא יודע, אלו נתונים משמעותיים

מיה אוברבאום: הקיצוץ מ-12 ל-8 כבר נעשה, זה עוד לפני הקיצוץ שעשוי להיעשות עכשיו

יואב סגלוביץ': תקשיבו, אני יודע את זה

יואב סגלוביץ':  אני מבין מהר כשמסבירים לי לאט

יואב סגלוביץ':  הבנתי

יואב סגלוביץ':  מה שאני שואל עכשיו, דיברנו על פניות

יואב סגלוביץ':  תגידו לנו בנתונים סטטיסטיים, כמה יש יותר פניות לקו החם?     

מרים שלר: אנחנו יודעות עכשיו שבחודשיים האחרונים הייתה עלייה של משהו כמו 20% לקווי סיוע

מרים שלר:  אנחנו עוד לא יודעות את המספרים הסופיים, אנחנו עכשיו בסטטיסטיקות

פנינה תמנו: אבל כ-20% קפיצה? כתוצאה גם מכאלה שהמלחמה - - -     

מרים שלר: קודם כול, המלחמה

מרים שלר:  בואו נדבר על המלחמה, שזה משהו שכשיש פוסט טראומה גורם לכל הנפגעות והנפגעים להיות מוצפים

מרים שלר:  מעבר לזה, נדבר על זה שהקמנו קבוצות וסדנאות חוסן, כל מה שיש בקו הראשון

מרים שלר:  אם זה זק"א, אם זה עיתונאים, אם זה אנשים מבריאות הנפש, כל מי שהתעסק עם המצוקה ועם הטראומות

פנינה תמנו: אוקיי, אני פספסתי את עפרה

פנינה תמנו:  עפרה, יש לכם איזה קיצוץ או שאתם נשארתם על אותו תקציב?      

עפרה ג'יניאו: לנו יש חסר

פנינה תמנו: יש לכם חסר?     

עפרה ג'יניאו: של 3 מיליון שקל

מרים שלר: אנחנו עוד לא יודעות כמה קיצוץ יהיה, אנחנו יודעות ששנה שעברה סבלנו מקיצוץ של 30%, ועכשיו אנחנו שומעות שהולך להיות עוד קיצוץ מעבר ל-30% לכל משרדי הממשלה

מרים שלר:  אנחנו עומדות בפני קיצוץ נוסף, עוד לא קיבלנו מספר

מרים שלר:  צריך להבין שגם אנחנו שם בקבוצות חוסן, עם אנשים שנמצאים על הקו הראשון

מרים שלר:  כמו שאמרתי, אם זה זק"א, עיתונאים, מטפלות ומטפלים בבריאות הנפש

מרים שלר:  מעבר לזה, הוספנו מעל 15 קבוצות תמיכה רק בשלושת החודשים האחרונים כי אין טיפולים פרטניים

מרים שלר:  הוספנו קבוצות בהידרותרפיה וקבוצות באמנות, קבוצות DBT וקבוצות לנשים שעכשיו נפגעו, בעת הטראומה הזו של המלחמה

מרים שלר:  חשוב מאוד להבין, שגם במקומות של המפונים – צר לי מאוד להגיד את זה, וקשה להגיד את זה כשאנחנו מדברות על הסולידריות של החברה הישראלית – צריך לקחת בחשבון שיש לצערי הרב ניצול ופגיעות מיניות שקורות גם שם

פנינה תמנו: אתם מקבלים דיווחים או שאתם נמצאים פיזית?     

מרים שלר: אנחנו מקבלות משם פניות ואנחנו גם נמצאות פיזית בחלק מהמקומות

מרים שלר:  זה דבר שצריך להתמודד איתו

מרים שלר:  המדינה בכלל בטראומה

מרים שלר:  אנחנו לא בפוסט טראומה, אנחנו בטראומה

מרים שלר:  אנחנו כל הזמן צריכות להילחם על מה שאמור להיות מובן מאליו, וצריך לציין שזה דבר שהמדינה לא מספקת

מרים שלר:  אנחנו נותנות מענה שהמדינה לא מספקת, וכל הזמן מאיימים עלינו בעוד קיצוץ ועוד קיצוץ

פנינה תמנו: תודה

פנינה תמנו:  כן

רחל ג'יקובס: אני ממרכז סיוע מגן

רחל ג'יקובס:  תודה, פנינה

רחל ג'יקובס:  אני רק רוצה להוסיף שיש לנו עלייה

רחל ג'יקובס:  בתור מנהלת של מרכז סיוע אני רואה את המספרים ואני רואה את הכול

רחל ג'יקובס:  יש עלייה בקו החם, אבל בואי נדבר גם על אלפי הנפגעות והנפגעים הקבועים שלנו

פנינה תמנו: כמה מרכזים אתם מפעילים?     

פנינה תמנו: אני מנהלת מרכז אחד ואנחנו עובדים בשיתוף פעולה כולם ביחד – 13 מרכזים – 8 מיליון, וגם הם בסיכון

פנינה תמנו: אתם בתוך ה-8 מיליון איתם?     

רחל ג'יקובס: כן, כל ה-13 ביחד

מרים שלר: יש לציין שכל שנה מוסיפים עוד מרכזים ומקצצים את התקציב

מרים שלר:  זה יורד, זה ביחס הפוך

פנינה תמנו: סך הכול כמה פניות בשנה?     

קריאה: למרכזי הסיוע יש 54,000 פניות בשנה

רחל ג'יקובס: אני מרכז אחד, מעל 10,000 פניות בשנה

רחל ג'יקובס:  למרכז אחד

רחל ג'יקובס:  חשוב שתבינו, אנחנו פנינו מתחילת המלחמה לכל אלפי השמות שבמחשב כי לא לכולם יש כוחות לפנות

רחל ג'יקובס:  אנחנו צופים שיטפון אחרי המלחמה

פנינה תמנו: כרגע אנחנו מדברים על 50,000 בשנה?     

מרים שלר: 54,000 רק ממרכזי סיוע, בנוסף לזה יש עוד

פנינה תמנו: אתם אומרים שיש קפיצה של 20%?     

רחל ג'יקובס: הרבה יותר מ-20% פניות

רחל ג'יקובס:  הרבה יותר

רחל ג'יקובס:  הקפיצה עכשיו בפניות היא ב-100%

רחל ג'יקובס:  קחי אפילו את דוגמת המפונים, אני נמצאת שם פעמיים בשבוע בערבים ונותנת סדנאות מוגנות, כי אנחנו קיבלנו בלי סוף מקרים של פגיעות חדשות

פנינה תמנו: אתם גם מקבלים דרך העו"סים, אני משערת

פנינה תמנו:  נמצאת כאן ענבל חרמוני, יו"ר האיגוד

רחל ג'יקובס: כן, אנחנו עובדים עם כל העו"סים הארגוניים והכול

רחל ג'יקובס:  אנחנו באים בחינם, אנחנו מממנים שם הכול, בין אם זה חוברות צביעה ובין אם זה ספרים, אנחנו נותנים הכול מכספנו

רחל ג'יקובס:  אני אתן לך דוגמה, אני מרכז סיוע אחד, מגן

רחל ג'יקובס:  אנחנו קיבלנו בשנה שעברה 480,000 שקל בסוף השנה

רחל ג'יקובס:  אנחנו מחזיקים כרגע 15 עובדים ועוד עשרות פרילנסרים

פנינה תמנו: כולל גם התאמה תרבותית, אם אני זוכרת נכון

רחל ג'יקובס: אנחנו המגזר הדתי והחרדי

רחל ג'יקובס:  כל מה שקיבלנו בשנת 2023 זה 480,000 שקל, ועכשיו אומרים לנו: חבר'ה, יכול מאוד להיות שלא תקבלו כלום

רחל ג'יקובס:  אבל תמשיכו לעבוד, תעשו את כל מה שאתם חייבים לעשות

רחל ג'יקובס:  אני חייבת להגיד את זה פה הכי אמיתי – יכול מאוד להיות שאנחנו נקרוס

רחל ג'יקובס:  אנחנו לא נצליח לעמוד ככה לבד

רחל ג'יקובס:  אנחנו צריכים לבד לגייס בארצות הברית כמה מיליונים לשנה, כמה אנחנו יכולים?     

מרים שלר: והגיע הזמן להפסיק את הצביעות, אנחנו באות לעולם בטענות שיש השתקה ויש הכחשה לפגיעות מיניות

פנינה תמנו: את אומרת שהמדינה עצמה – נאה דורש, נאה מקיים

מרים שלר: הגיע הזמן שיפסיקו לעמוד על הבמה ולנפנף בפגיעות המיניות שקרו, שיתעסקו עם זה ויטפלו בזה פה במדינת ישראל

רחל ג'יקובס: תודה רבה לך, חברת הכנסת תמנו, כי את כל פעם איתנו מלווה אותנו

רחל ג'יקובס:  באמת תודה רבה

פנינה תמנו: כמה שניתן

פנינה תמנו:  ענבל אביב, פורום עמותות המפעילות מקלטים

פנינה תמנו:  חברי הכנסת שרון ויואב, תגידו לי מתי אתם רוצים לדבר

ענבל אביב: תודה, חברת הכנסת

ענבל אביב:  אני רוצה להעלות לדיון את הצורך להקצות משאבים לנשים בשלב שהן יוצאות ממקלטים לנשים נפגעות אלימות

פנינה תמנו: ויש לנו עדיין את החוק שאנחנו צריכים – יואב, אם אתה זוכר – החוק של הגדלת המענק של היציאה, של ההסתגלות

ענבל אביב: חוק חשוב שלך שעבר קריאה ראשונה וצריך לקדם אותו

פנינה תמנו: נכון, נכון

פנינה תמנו:  לדעתי גם את, שרון, חתומה על הדבר הזה וזה סופר חשוב

פנינה תמנו:  זה לא הרבה כסף, ואנחנו נצטרך לתת גז על הדבר הזה

ענבל אביב: נכון

ענבל אביב:  פתרון חשוב אחד הוא באמת קידום הצעת החוק החשובה שלכם להגדלת מענק ההסתגלות

פנינה תמנו: ושוב, זה כבשת הרש

ענבל אביב: לגמרי

ענבל אביב:  זה עוד 3,000 שקל חד-פעמי

פנינה תמנו: 13,000 במקום 8,000

ענבל אביב: 11,000 במקום 8,000

פנינה תמנו: 11,000? אנחנו דיברנו על 13,000

ענבל אביב: נכון, וזה ירד בהצעת חוק

יואב סגלוביץ': אני רציתי שלא ישללו הבטחת הכנסה ממי שמפוטרת מהעבודה

ענבל אביב: לא שוללים הבטחת הכנסה

יואב סגלוביץ': יש שם קטע שלם, גלגלו אותי מכל המדרגות בביטוח לאומי, אמרו שזה יקר מדי

ענבל אביב: פתרון נוסף שאנחנו מבקשות לקדם, הוא השוואת הסיוע בשכר דירה לנשים יוצאות מקלט לסיוע שניתן לממתינים לדיור ציבורי

פנינה תמנו: למה, לא נותנים?     

ענבל אביב: אישה שיוצאת ממקלט עם ילדים זכאית לסיוע בשכר דירה לשלוש שנים

ענבל אביב:  בשנה הראשונה היא זכאית לסיוע של 1,370 שקל

ענבל אביב:  ברור לכולנו שזה סיוע לא ריאלי ביחס לשכר הדירה בישראל

פנינה תמנו: כשיש רק 40 דירות קלט

ענבל אביב: כן

ענבל אביב:  ועוד בשנה השנייה והשלישית גובה שכר הדיור יורד, ככה שבכלל יש לה קושי להחזיק בדירה

ענבל אביב:  לעומת זאת, נשים עם ילדים שממתינות לדיור הציבורי זכאיות לסיוע של 3,100 עד 3,900 שקל לחודש, שזה כבר סיוע שהוא הרבה יותר משמעותי

ענבל אביב:  לכן אנחנו מבקשות להשוות אותו

פנינה תמנו: טוב, זאת סוגיה שצריך לדון בה, לדעתי, דיון נפרד עם משרד השיכון

פנינה תמנו:  לדעתי אין פה את משרד השיכון כי לא הזמנו אותם ספציפית לסוגיה הזאת

פנינה תמנו:  תודה לאיילת שאיתנו, היא ממלאת מקום של דלית, שהיא המנהלת הקבועה של הוועדה ואנחנו משתתפים בצערה עם פטירת אימה

פנינה תמנו:  בגלל זה דלית לא נמצאת איתנו, אבל זה דיון שיירשם לפרוטוקול

ענבל אביב: אני רק אוסיף לגבי משרד השיכון, שאנחנו היינו בקשר עם הגורמים המקצועיים במשרד השיכון והם תומכים בצורך ובחשיבות של העלאת הקצבה לנשים יוצאות מקלט

פנינה תמנו: זאת אומרת שלא תהיה לנו בעיה, נעשה דיון ונסגור את הקצוות

ענבל אביב: הבעיה היא לא מקצועית

יואב סגלוביץ': ברוב הבעיות בכנסת הבעיה היא לא מקצועית

ענבל אביב: הם הציעו שיהיה גורם אחר שיטפל בזה

פנינה תמנו: עוד מישהו מהארגונים רוצה לדבר לפני שאני עוברת לגורמי המקצוע ונציגי המשרדים?     

ענבל חרמוני: אני נחשבת מה?     

פנינה תמנו: את תדברי לפני המשרדים

פנינה תמנו:  כן

ד"ר מירב שמואלי: אני מנהלת מחלקת מדיניות וחקיקה בעמותת רוח נשית

ד"ר מירב שמואלי:  אני אזכיר ממש במשפט אחד, שכשיש מצב ביטחוני קשה, גם המצב הכלכלי במשק כולו נהיה קשה

ד"ר מירב שמואלי:  ברור לנו ומבטיחים לנו ששנת 24' תהיה מאוד קשה מבחינה כלכלית, אז תזכרו מי הראשונות שנפגעות, מי הראשונות שמוצאות לחל"ת ומפוטרות

פנינה תמנו: אתמול היה לי דיון עם נשות המילואים

פנינה תמנו:  8% מנשות המילואים מפוטרות באופן ישיר בגלל שהבעל במילואים

פנינה תמנו:  הקשר הסיבתי מאוד ברור

ד"ר מירב שמואלי: אם בין אלה שייפגעו אחוז הנשים בוודאות יהיה מאוד גבוה, מתוכן אני אדגיש את נפגעות כל סוגי האלימות, שגם ככה מאוד קשה להן להשתלב בעבודה, להתמיד ולהגדיל הכנסה – תקציב המדינה חייב להתייחס לזה

ד"ר מירב שמואלי:  גם לשיקום כלכלי של נפגעות אלימות, דווקא במצבים האלה שמעוררים טראומות, ועם החשש הגדול שהאלימות בבית תלך ותגבר ככל שהמצב הכללי במדינה נהיה יותר קשה – גם אצלנו מגיעות הרבה יותר פניות בתקופה האחרונה, כעמותה שמסייעת לנפגעות אלימות – לדאוג להן גם מבחינת השתלבות בשוק העבודה

פנינה תמנו: ככל שהמצב הכלכלי במדינה הולך ומחריף, גם האלימות הכלכלית הופכת להיות הרבה יותר קשה

פנינה תמנו:  תודה

פנינה תמנו:  ענבל חרמוני, יו"ר איגוד העובדים הסוציאליים, שאנחנו מאוד מעריכים את פועלך ואת העיקשות שלך שנמצאת כאן, גם בכנסת וגם מול הממשלה כדי לייצג אותם נאמנה

ענבל חרמוני: תודה

ענבל חרמוני:  אני לא חושבת שצריך נתונים מבחינת עלייה באלימות

ענבל חרמוני:  אני חושבת שיושבים פה אנשים, נשים בייחוד, שמבינים את ההקשר וגם יודעים שאנחנו בקצה הקרחון

ענבל חרמוני:  הבום הגדול עוד לא פה, למרות שיש כבר עלייה

ענבל חרמוני:  אני מסתמכת כרגע על סקר שהעברנו בין העובדות סביב הצרכים העוטפים של המלחמה

ענבל חרמוני:  אני יכולה להגיד שרוב העובדות שמתעסקות בתחום של אלימות במשפחה מדווחות גם על עלייה וגם על העמקה, זאת אומרת, זאת גם הכמות וגם "איכות" האלימות, אם אני יכולה לומר

פנינה תמנו: שנהיית יותר קשה

ענבל חרמוני: כן, וגם יותר נחבאת, לנשים לקח זמן

פנינה תמנו: בואו נודה על האמת, הרשויות כל כך עסוקות במלחמה, אז כביכול יש פה ניצול של המצב

ענבל חרמוני: נכון, והרבה נשים גם מרגישות: מי אני עכשיו, זה לא הזמן וכו'

ענבל חרמוני:  העלייה בצרכים בתחום הזה ובתחומים אחרים היא ברורה

ענבל חרמוני:  אני אגיד שאנחנו צופים בעלייה בפניות לסיוע של גברים, יכול להיות שהם יחזרו ויהיו להם קשיים כאלה ואחרים

ענבל חרמוני:  ככל שהמערכות לא ידעו לתת את המענה הזה לגברים, אנחנו  נראה את ההשלכות של זה

ענבל חרמוני:  עכשיו מה שאני רוצה להתרכז בו זה דיווח כזה - - -     

מרים שלר: אני רק פותחת סוגריים ואומרת שאנחנו יודעות שיש גם גברים שנפגעו מינית

ענבל חרמוני: כן, בוודאי

פנינה תמנו: הערות ביניים זה רק חברי הכנסת, בסדר?     

ענבל חרמוני: אני רוצה להתרכז בדיווח

ענבל חרמוני:  אתמול נפגשתי עם סגנית הממונה על אגף תקציבים, שהיא מהצוות שבעצם אחראי על תחום הרווחה

פנינה תמנו: יש כמה סגניות

פנינה תמנו:  אנחנו מדברים על נועה שוקרון?     

ענבל חרמוני: לא, נועה קאופמן

ענבל חרמוני:  אולי זאת אותה אחת ויש לה שני שמות, לא יודעת

ענבל חרמוני:  תחום הרווחה, הם הרפרנטים של משרד הרווחה, היא הסגנית

ענבל חרמוני:  שם נאמר בצורה ברורה ושאינה משתמעת לשתי פנים, שתקציב הרווחה לא הולך לגדול בשנת 24' עקב צרכי המלחמה

ענבל חרמוני:  בסוגריים אני אגיד הודעה לעיתונות שלצערי משרד הרווחה שחרר, כאילו נוספו מיליארד שקלים סביב המלחמה לתקציב משרד הרווחה

ענבל חרמוני:  אני כמעט התפטרתי באותו רגע והלכתי לעבוד בשטח כי אין צורך יותר במלחמות

ענבל חרמוני:  זה לא נכון, זה הכול תקציבים שכבר היו שם לפני, עוד בתכנון של 23'-24', לפני המלחמה

ענבל חרמוני:      מה שאני אומרת, באגף תקציבים נאמר לי אתמול בפגישה של כך וכך עיניים, שאין תוספות

ענבל חרמוני:  הם לא מסוגלים לחשוב לטווח רחוק

ענבל חרמוני:  הם אמרו בפירוש: אנחנו לא בונים תקציבים לפי טווח רחוק, אנחנו בונים לפי כאן ועכשיו

ענבל חרמוני:  כרגע יש בעיות כלכליות ולכן ככל שיהיו צרכים נקודתיים – מה זה נקודתיים בתחום הזה? מה זאת אומרת נקודתי? – שמשרד הרווחה יעלה בפנינו לאורך השנה, אנחנו נשקול יחד איתו כיצד לתת מענים

פנינה תמנו: רגע, אז לא יהיה קיצוץ אבל הם לא יתנו שום תוספת?     

ענבל חרמוני: יש קיצוץ

ענבל חרמוני:  המשרד לא הוחרג מהקיצוץ הרוחבי ויש קיצוץ, שאף אחד לא יתבלבל

ענבל חרמוני:  משרד הרווחה הוא חלק מהקיצוץ הרוחבי

ענבל חרמוני:  בנוסף, אני אומרת שוב, אין תוספות שהן ייעודיות למלחמה

ענבל חרמוני:  עם כל הכבוד, חוק בעלי מוגבלויות – חוק חשוב – 430 מיליון שקל בפעימה ראשונה של שנת 24', סבבה

ענבל חרמוני:  כל זה הוחלט בכלל בכנסת הקודמת לפני הרבה זמן ונכנס לתקציב 23'-24' בלי שום קשר למלחמה, וככה עוד תקציבים

ענבל חרמוני:  מה שקורה בעצם זה שהצורך עולה – אני מסבירה לחבר'ה מאגף תקציבים, לא יודעת למה אני צריכה להסביר את זה – ונגיד התקציב לא משתנה, עזבו קיצוץ, נגיד התקציב לא משתנה

ענבל חרמוני:  איך קוראים לזה? קיצוץ

ענבל חרמוני:  הם לא מקבלים את זה, למרות שלא אמרתי שום דבר שהוא לא נכון מתמטית

ענבל חרמוני:      צריך לשים את הדברים

ענבל חרמוני:  אפשר להגיד את זה במילים כאלה ובמילים אחרות, ומשרד הרווחה, השר או המנכ"ל רוצים להראות כאילו הם התגברו על הקיצוץ, ואגף תקציבים יכול להגיד את זה בכל מיני מילים יותר יפות או פחות יפות

ענבל חרמוני:  מאוד שומרים על נימוסין במשרד האוצר

ענבל חרמוני:  כי זה בא לחפות בעצם על זה שמסתכלים על זה גם עכשיו, אחרי ה-7 באוקטובר, דרך קונספציה – אני בכוונה משתמשת במילה הזאת – מוטעית, שכדי לחסוך כסף צריך לצמצם את השירותים הציבוריים, כשאנחנו יודעים שזה הפוך

ענבל חרמוני:  הם אמרו לנו: חבר'ה, אנחנו לא מסתכלים על חסכון קדימה

ענבל חרמוני:  היא אמרה לי את זה במפורש

ענבל חרמוני:  אמרתי לה שמה שהיום לא יטופל, אנחנו נשלם על זה כולנו עוד 5, 10, 15 שנה

ענבל חרמוני:  היא אמרה: כן, אנחנו לא עובדים עם השיקולים האלה

פנינה תמנו: מה שאנחנו יודעים זה שגם הנושא שאנחנו דנים בו היום, התחנה הראשונה זה הרווחה, אפילו לפני בריאות, צריך להודות על האמת

פנינה תמנו:  יותר מזה, גם אם אנחנו הולכים לנושאים אחרים סביב המלחמה, מפונים ועוד – יש באגף הזה, של אנשי המקצוע, הרבה רעש

פנינה תמנו:  הרבה רעש, וזה מפריע לי

פנינה תמנו:  תודה

ענבל חרמוני: אנחנו פה כבר שלושה חודשים, מדברות על התקציב ולא קורה כלום

ענבל חרמוני:  נמאס לי כבר

פנינה תמנו: לגמרי

פנינה תמנו:  הסיפור של הרווחה, אנחנו יודעים כמי שנמצאים בשטח, הם היו הראשונים

פנינה תמנו:  העו"סים נמצאים שם עם המפונים ועם כל הבעיות הנוספות, ובוודאי כל מה שצף אחרי שכבר פונו למלונות, עם עבירות מין וילדים שנפגעים

ענבל חרמוני: העובדות נהדרות אבל יש רק 24 שעות ביממה, והן צריכות גם לישון ולאכול מדי פעם, אז הן לא יכולות לסגור את הפערים האלה יותר

פנינה תמנו: אנחנו נפנה לשר הרווחה במשותף, חברי הוועדה וגם מי שחברים לא בפועל ונמצאים כאן קבוע

פנינה תמנו:  אנחנו נפנה אליו ונבקש תשובות אל מול התשובות שאת קיבלת מהאוצר

פנינה תמנו:  כן

רעות פוקר קפואנו: 	תודה

רעות פוקר קפואנו:  אני מנהלת את הקו הפתוח בדיני עבודה בנעמ"ת

רעות פוקר קפואנו:  זאת אומרת, אליי מתנקזות מאות פניות בחודש בכל הנושא

פנינה תמנו: לא עבודה, אנחנו מדברים על אלימות

רעות פוקר קפואנו: כן, אבל אני רוצה בעצם לתת את הצד השני של העדות הקשה באמת של תמר

רעות פוקר קפואנו:  פוסט טראומה של כאלה שחוו בעבר התעללות מינית, ועכשיו בעקבות המלחמה שוב חוות את זה מחדש

רעות פוקר קפואנו:  גם כאן יש בעיות במקומות העבודה, זאת אומרת הקושי להמשיך לעבוד, פתאום שוב חרב עליה עולמה

רעות פוקר קפואנו:  אני עדה לפניות האלה, וזה גם מתקשר להכרה בפוסט טראומה הקשה והקושי בעבודה, שני הדברים שנאמרו כאן, וגם לזה צריך לשים לב

רעות פוקר קפואנו:  זאת אומרת, בנוסף לאלה שהיו וחוו, גם מה קורה להמון נשים

פנינה תמנו: תודה רבה

פנינה תמנו:  טל הוכמן משדולת הנשים, בבקשה

טל הוכמן: תודה רבה, יושבת-הראש על הדיון המאוד חשוב הזה

טל הוכמן:  כבר כמה שנים, זה מדהים כמה אנחנו בכל שנה במאמץ על התקציב של התוכנית לאלימות במשפחה

פנינה תמנו: 	תמיד עושים טובה לנשים

פנינה תמנו:  רוב הנפגעות הן נשים, בואו נודה על האמת

פנינה תמנו:  אני פה עשר שנים, בבית הזה, בזירה הפוליטית ועם מקבלי ההחלטות, ואני מזועזעת עד עמקי נשמתי כמה הזלזול בחיים – ככה אני קוראת לזה – בחיים של נשים, בבעיות של נשים, שזה הרוב

פנינה תמנו:  אני לא אומרת שאין נפגעים גברים, בוודאי שיש

פנינה תמנו:  אבל זה מביש, תעודת עניות

פנינה תמנו:  אנחנו רואים את זה, וזה חוצה באופן רוחבי את כל התחומים

פנינה תמנו:  כל הזמן צריך מאבקים, גם עם נשות המילואים, כל הזמן מאבקים

פנינה תמנו:  כשמדובר בתקציבים, שהם בסוף טיפול במשפחה, בילדים ובאימהות שנמצאות בפרונט עם האתגרים, כל הזמן מלחמות, וכלום

פנינה תמנו:  אנחנו מדברים על 8 מיליון, ריבונו של עולם

טל הוכמן: אנחנו באמת מדברות על מאבקים של שנים

טל הוכמן:  עד שהצלחנו לשכנע את הממשלה להקים ועדה שתכתוב את התוכנית; עד שהצלחנו לשכנע שתהיה החלטת ממשלה; עד שהצלחנו למצוא את התקציב לתוכנית הזאת

טל הוכמן:  אני חושבת שאנחנו לא יכולות לצאת מהדיון בלי שנבין את המספר המדויק, כמה מתוכנן להיות מצומצם ולהיחסך מהתוכנית הלאומית למאבק באלימות במשפחה ומתוכניות האלמ"ב באופן כללי

פנינה תמנו: אנחנו תכף נגיע לזה, ואתם תתנו לנו פריסה של כל הנתונים

טל הוכמן: מעבר לזה, כמו שנאמר פה, לא רק שצריך לא לקצץ את התקציבים, צריך להרחיב אותם

טל הוכמן:  אנחנו מדברות פה על היקף פוסט טראומה עצום, לא רק כפי שצוין על ידי איגוד מרכזי הסיוע, של אנשים שחוו פגיעה מינית

טל הוכמן:  אנחנו מדברות גם על אנשים שחוו חוויות מאוד קשות בקרב וחוזרים חזרה הביתה

טל הוכמן:  הייתה פה שבוע שעבר אשת מילואימניק שאמרה שחברה שלה ישנה עם סכין מתחת לכרית - -     

פנינה תמנו: אני הייתי פה, כן

טל הוכמן: - - והיא מפחדת ממה שיקרה כשההתקף שלו יגיע

טל הוכמן:  אנחנו חייבות לתכנן את הטיפול כמו שצריך

טל הוכמן:  משרד האוצר מדבר על לחלק להם ואוצ'רים לטיפול רגשי – זה לא יעבוד ככה

טל הוכמן:  צריך מטפלים שיש להם גם הכשרה באלימות במשפחה, שיהיו חלק מהמערך הזה

טל הוכמן:  משרד הרווחה חייב לקחת בזה חלק, ואני רק אגיד שזה לא רק עניין של תקציבים, זה גם עניין של תכלול

טל הוכמן:  עברו יותר משלושה חודשים אחרי ששונו התקנות של כלי הירייה, ועדיין אין ממשק בין משרד הרווחה לאגף כלי הירייה ומשטרת ישראל

פנינה תמנו: למרות כל הדיונים שהיו פה, בוועדה לביקורת המדינה, בוועדה - - -     

טל הוכמן: בדיוק

טל הוכמן:  לא צריך לזה שקל, צריך שיהיה ממשק

טל הוכמן:  משרד הרווחה מכיר את זה, אגף כלי ירייה מכיר את זה, וגם משטרת ישראל מכירה את זה

טל הוכמן:  כל מה שצריך זה שהם יעבדו

פנינה תמנו: אני אקיים גם דיון בנושא כלי הירייה והממשקים

פנינה תמנו:  אני יודעת שהקולגות שלי עשו דיונים, ואני גם השתתפתי בחלק מהם, אבל זה לא מתקדם

טל הוכמן: זה עדיין לא נפתר

פנינה תמנו: אנחנו נעשה פה גם דיון לגבי הממשק

פנינה תמנו:  מה גם שאמרנו אז שוועדת רונן ומבקר המדינה, כולם עמדו על הנושא הזה, והאמת שאני לא רואה למה שלא יהיה ממשק

טל הוכמן: אנחנו מקבלות טלפונים מנשים שמתות מפחד

יואב סגלוביץ': ישראל מתחמשת

יואב סגלוביץ':  מה לא ברור, ישראל מתחמשת

טל הוכמן: תודה רבה

פנינה תמנו: תודה רבה

פנינה תמנו:  כן

צבי מילדוורף: אני נפגעת תקיפה מינית, ואני מהלובי למלחמה באלימות מינית

צבי מילדוורף:  אני רק רוצה לשים דגש, שאנחנו לא סטטיסטיקות

צבי מילדוורף:  כמוני – אתם רואים את הפרצוף שלי – יש מאות אלפים

צבי מילדוורף:  ההבדל בין להיות מישהי ששוכבת במיטה כל הזמן, מפחדת לצאת החוצה ובסוף מתאבדת, למישהי שהיא כבר אישה יצרנית, מסוגלת לבוא לפה ולדבר פה בוועדה, זה דרך השירותים האלה

צבי מילדוורף:  לשמוע פה את המספרים ולהבין כמה החיים שלנו זולים

צבי מילדוורף:  אתם לא תתנו לנו את השירותים האלה – זה המוות שלנו

צבי מילדוורף:  אונס לא צריך להיות מוות

צבי מילדוורף:  אפשר להתקדם, אפשר להשתקם ואפשר לחזור לחברה וזה דרך השירותים האלה, דרך התקציבים האלה

פנינה תמנו: תודה על הדברים הקצרים והכל-כך חשובים

פנינה תמנו:  זה עצוב, באמת

פנינה תמנו:  זה לראות את החיים של הנפגעות כאילו הם זולים, ואני בטוחה שזו לא כוונת הגורמים הרלוונטיים

פנינה תמנו:  יעל, את רוצה להוסיף עוד דבר?     

יעל שרר: קטונתי

פנינה תמנו: כן

ניצן הורוביץ: אני עורכת דין, מנכ"לית מרכז רקמן באוניברסיטת בר-אילן

ניצן הורוביץ:  מרכז רקמן מעניק סיוע, ייצוג וייעוץ משפטי לנשים בהליכי פרידה וגירושין

ניצן הורוביץ:  כולנו יודעים שלמאבק באלימות במשפחה יש היבטים משפטיים, והנושא הזה לא תוקצב בשום צורה

ניצן הורוביץ:  יש את הסיוע המשפטי שאין לו קריטריונים ספציפיים לנשים נפגעות אלימות

ניצן הורוביץ:  מספיק שיש לך רכב ב-40,000 שקל ואת כבר לא זכאית לסיוע משפטי, ואין שום סעיף תקציבי שמתקצב מתן סיוע או ייעוץ משפטי לנשים

פנינה תמנו: או להכליל אותם בתוך הסיוע בלי קריטריונים כלכליים

ניצן הורוביץ: אני לא מדברת כרגע על הפתרון, אני קודם כול מדברת על המצב

ניצן הורוביץ:  אנחנו לא עומדות בעומס בשגרה ובוודאי שלא נעמוד בעומס עכשיו עם העלייה הזוחלת

ניצן הורוביץ:  אני יודעת שיש כרגע ויכול להיות שיהיו מי שיוסיפו על זה

ניצן הורוביץ:  יש ניסיון להוסיף אלמנט של ייעוץ משפטי – הוא סופר חשוב במרכזים למניעת אלימות במשפחה וחשוב שהוועדה תעקוב אחרי זה ותראה שזה אכן קורה

פנינה תמנו: אני מזמינה אתכם, רקמן, לפגישה אישית איתי כדי לחשוב באמת איך פותרים את נושא הסיוע המשפטי

פנינה תמנו:  אני אתן לך דוגמה מעולם אחר: בזמנו הובלתי מאבק נגד אפליה וגזענות ובעיקר אמרתי שכשאדם, פרטים, נפגעים מגזענות, זה לא עסק רק שלהם – זה גם של המדינה, אם הם באופן תמידי חווים אותה על רקע צבע העור שלהם

פנינה תמנו:  הצלחנו להכניס אותם לתוך הסיוע בלי קריטריון כלכלי, שיתנו סיוע משפטי לילדים ולמשפחות שנפגעות מגזענות

פנינה תמנו:  המדינה נכנסת לתוך הנעליים האלה וזה שינוי קרדינלי, כי גם בבית המשפט, בסוף, כשהשופט רואה שמי שמייצג בנושא הזה זו המדינה, זה סייע וקידם את הסוגיה

פנינה תמנו:  אתן מוזמנות לבוא לפגישה

פנינה תמנו:  זאת פעם ראשונה שאני מקבלת את זה מכן

פנינה תמנו:  כן, נציגות משרד הרווחה, ענבל ומלי

מלי אורגד: כל אחת מאיתנו תדבר על נושא אחר

מלי אורגד:  מיכל חנוך אחדות גם נמצאת בזום, היא אחראית על נושא המקלטים, ותתייחס

פנינה תמנו: אני רוצה להתחיל עם מרכזי הסיוע והפגיעות המיניות

פנינה תמנו:  מלי, את אחראית על זה

מלי אורגד: אני מנהלת שירות לטיפול והגנה במצבי טראומה ומשבר במשרד הרווחה והביטחון החברתי

מלי אורגד:  קודם כול, במרכזי הסיוע יש אנשים מאוד משמעותיים, חשובים ומקצועיים, ואנחנו עושים איתם עבודה

מלי אורגד:  יש שיתופי פעולה מאוד טובים ואנחנו מאוד מעריכים את העבודה שלהם

מלי אורגד:  אבל הם לא היחידים שעוסקים בתחום של פגיעות מיניות, והם נמצאים בתוך הרצף

פנינה תמנו: מלי, אנחנו מכירים את מרכזי הסיוע

פנינה תמנו:  אנחנו לא צריכים שתסבירי לנו מי פועל בשטח

פנינה תמנו:  מרכזי הסיוע הם אולי  הזרוע הכי חשובה בתחום הזה במדינת ישראל

מלי אורגד: מרכזי הסיוע חשובים מאוד, אבל אני אגיד שיש לנו עוד 80 מרכזי טיפול ברחבי הארץ שנותנים טיפול לבגירים, עוד 22 מרכזים עבור ילדים ובני נוער, ו-60 שלוחות ברחבי הארץ בפריסה ארצית, שנותנים מענה לכמעט 7,000 מטופלים ומטופלות

פנינה תמנו: זה של הרווחה?     

מלי אורגד: של הרווחה

מלי אורגד:  זה טיפול, אנחנו נותנים טיפול

פנינה תמנו: את מדברת בתוך הלשכות או מרכזים ייעודיים?     

מלי אורגד: מרכזים ייעודיים של אנשי ונשות צוות מומחים לטראומה מינית, שמסיימים תואר ראשון

מלי אורגד:  רגע, זה לא במקום

מרים שלר: וזה גם רשימות המתנה

פנינה תמנו: לא להפריע לה לדברים

פנינה תמנו:  יש לכן שאלה? תרימו יד וניתן לכן

מלי אורגד: ממש לא במקום

מלי אורגד:  אמרתי שמרכזי הסיוע הם מרכזים חשובים

מלי אורגד:  הם נותנים את הליווי, יש את המוקד שלהם, הם עושים קבוצות תמיכה וכולי

מלי אורגד:  אנחנו מטפלים בכ-7,000 מטופלים טיפול פרטני ב-setting קבוע אחת לשבוע על ידי מומחים ומומחיות, חינם ללא עלות

פנינה תמנו: מה התקציב שמוקצה לדבר הזה?     

מלי אורגד: אני אגיד שהמשרד הכפיל את התקציב שלו פי 2

מלי אורגד: 5

מרים שלר: צריך גם לשאול מה רשימות ההמתנה וכמה אנשים מטופלים

מלי אורגד: הוא הכפיל את עצמו פי 2

מלי אורגד: 5

מלי אורגד:  התחלנו עם 18 מיליון לפני חמש שנים

מלי אורגד:  ב-23' היינו עם 34 מיליון ולקראת 24' אנחנו נהיה סביב 42 מיליון ש"ח רק לנושא של פגיעות מיניות

מלי אורגד:  רק לבגירים, אני לא שמה פה את התקציב של הקטינים, כי אנחנו מדברים בעיקר על בגירים ובגירות

פנינה תמנו: 7,000 מטופלים, 42 מיליון

מלי אורגד: קצת פחות, 6,800 בערך

פנינה תמנו:  כמה פניות יש לכם בשנה וכמה ברשימת ההמתנה?     

מלי אורגד: יש לנו מטופלים

מלי אורגד:  הפניות מגיעות למוקד 118, תכף ענבל תדבר על זה

פנינה תמנו: אבל 118 זה גם אלימות פיזית

מלי אורגד: כן, אבל יש חלוקה

פנינה תמנו: אוקיי, כמה פניות?     

מלי אורגד: תכף אנחנו נסתכל על זה ונעדכן

פנינה תמנו: כמה פניות וכמה ברשימת ההמתנה

מלי אורגד: אנחנו פנינו לאוצר, למרות כל מה שאמרתי

פנינה תמנו: אני רוצה קודם כול פריסה

פנינה תמנו:  אנחנו מדברים על 80 מרכזים ועוד 20 מרכזים לקטינים

פנינה תמנו:  תקני אותי אם אני טועה

פנינה תמנו:  80 לבגירים, זה מה שאמרת, שהם מרכזים ייעודיים לטיפול בעבירות מין מחוץ ללשכות

פנינה תמנו:  אנחנו נבדוק את הדברים האלה, כדאי מאוד בוועדה בכנסת להגיד שאני לא מכירה את זה שיש 80

פנינה תמנו:  22 לקטינים - -      

מלי אורגד: 22 מרכזים אזוריים לקטינים

פנינה תמנו: - - ועוד יש לנו 8 מיליון של מרכזי הסיוע, שכמה מרכזים יש לכם לטיפול?     

רחל ג'יקובס: 13

פנינה תמנו: 13, כולל המרכז שלכם

מלי אורגד: 	לא, סך הכול 13 מרכזי סיוע ניתנים, התקציב שניתן למרכזים הוא על ידי תמיכות

מלי אורגד:  הבסיס היה 6 מיליון, מרים אמרה את זה, המשרד הוסיף עוד 2 מיליון בשנה הקודמת והיום הבסיס הוא 8 מיליון

מלי אורגד:  כשהם מדברים על 12 מיליון או 11 ומשהו - - -     

פנינה תמנו: כמה אתם מטפלים בשנה?     

מרים שלר: 54,000 פניות לפחות

פנינה תמנו: כמה מטופלים מתוך הפניות?     

מלי אורגד: אין מטופלים, הם לא מטפלים

מרים שלר: כל פניה - - -      

פנינה תמנו: כל פניה מקבלת ליווי?      

רחל ג'יקובס: 100% ליווי

פנינה תמנו: אז איך אתם מטפלים ב-7,000? הם מטפלים ב-54,000

פנינה תמנו:  לא יודעת, זה לא מסתדר לי

מרים שלר: לא, 7,000 אנשים שמקבלים טיפול זה בדיחה

מרים שלר:  זה מצוין, אבל זה כלום, זו טיפה בים

פנינה תמנו: לא, זה חשוב, אבל אני לא מצליחה להבין את הפערים

פנינה תמנו:  אם אתם מטפלים ב-54,000 פניות, אתם מטפלים ב-7,000, אתם שמים על זה 42 מיליון

מרים שלר: מלי, זה חשוב אבל זה מעט

פנינה תמנו: שקט

פנינה תמנו:  סליחה, אני אוציא אותך, אני לא אהסס

פנינה תמנו:  זה לא מסתדר לי מספרית, מלי

מלי אורגד: מה לא מסתדר?     

פנינה תמנו: למה אתם לא מוסיפים להם תקציבים? הם חולשים על אוכלוסייה רחבה

מלי אורגד: אני לא מבינה את השאלה

פנינה תמנו: השאלה שלי מאוד ברורה

מלי אורגד: מה זאת אומרת למה? מי שמטפל בסופו של דבר בנפגעות ובנפגעים זה משרד הרווחה

פנינה תמנו: זה לא נכון

פנינה תמנו:  זה לא נכון מידיעה אישית

מלי אורגד: מרכזי הסיוע מקבלים את הפניות, מלווים את הנפגעים, ועושים קבוצות תמיכה וליווי

מלי אורגד:  אני לא אומרת שזה לא חשוב

פנינה תמנו: מרכזי הסיוע לא מטפלים רק בקבוצות תמיכה

פנינה תמנו:  קודם כול, הדיפולט זה טיפול פרטני

פנינה תמנו:  מי שיש אפשרות ורוצה להיות בתוך קבוצה – תקנו אותי אם אני טועה, מרכזי הסיוע

רחל ג'יקובס: צודקת לגמרי

רחל ג'יקובס:  המון מהפניות שלנו מקבלות טיפול פרטי, אנשים משלמים מכיסם 400 ו-500 שקל כי אין ברירה

רחל ג'יקובס:  בנוסף, לדוגמה, אנחנו פתחנו מרכז טיפולי ברחוב יפו בירושלים ושם משלמים 300 שקל

רחל ג'יקובס:  זה מודל לא כלכלי וזה לגמרי פרטי

פנינה תמנו: תודה

פנינה תמנו:  אני אומר כזה דבר: בסוף אין פה התנגחות או תחרות, יש פה סיוע של זרוע ביצוע עם מסורת, שורשים, והוכחה של האפקטיביות של המרכזים, האנונימיות, הנגישות, השם שלהם

פנינה תמנו:  אין פה איזו תחרות, אבל ברור, אני אומרת לכם, שההקצאה התקציבית פה היא שגויה

פנינה תמנו:  אני בעד זה שיוסיפו לכם למרכזים, אני לא בעד הפרטה

פנינה תמנו:  אני בעד שהמדינה תיקח אחריות, אבל זה לא ייתכן

פנינה תמנו:  עם 54,000 פניות לא ייתכן שזה התקציב

יואב סגלוביץ': שאלה תיאורטית, סך הכול כולם עושים פה את העבודה

יואב סגלוביץ':  בהנחה שלא יהיו את מרכזי הסיוע – לא קיימים, אין התנדבות יותר ואנשים עושים דברים אחרים – כמה כסף להערכתך היה צריך להשקיע בשביל להקים מערך כזה ממשלתי?     

מלי אורגד: אני אגיד שאנחנו כבר מתחילים כזה מערך לחלק מהפעולות שמרכזי הסיוע עושים

מלי אורגד:  דוח ועדת ברלינר מדבר על הליווי של נפגעי עבירות מין, וקיבלנו רק על המשימה הזאת בשנה הקודמת 15 מיליון

מלי אורגד:  כבר התחלנו להטמיע את העובדים הסוציאליים ברשויות המקומיות, ממש בתחילת הדרך וההטמעה

מלי אורגד:  יש כבר קורס ויש בערך 30 עובדים סוציאליים ברשויות המקומיות

מלי אורגד:  קיבלנו סביב 100 תקנים כאלה

פנינה תמנו: רגע, תקנים חדשים של ה-30?     

מלי אורגד: לליווי נפגעי עבירות, כן

פנינה תמנו: זה תקנים חדשים משנה שעברה?     

מלי אורגד: נכון

פנינה תמנו: וזה ממשיך בתקציב הנוכחי?         

מלי אורגד: נכון, זה ממשיך

מלי אורגד:  לכן ככל שאנחנו נעשה את העבודה של הליווי ושל מיצוי הזכויות, שעובדת סוציאלית תלווה יד ביד נפגעת עבירת מין, מה שקורה היום במרכזי הסיוע – אנחנו רוצים להוריד את זה ושהמדינה תעשה את זה, שהרשויות יעשו את זה

מלי אורגד:  התחלנו את התהליך

פנינה תמנו: המדינה לא יכולה לעשות את זה, את יודעת למה? אני אסביר

פנינה תמנו:  יכול להיות שאתם מטפלים ב-80 מרכזים ו-7,000 מטופלים, אבל את יודעת כמה עו"סיות מפנות למרכזי הסיוע? כמה מהפניות שלכן זה דרך הרווחה?     

מרים שלר: אנחנו מקבלות גם דרך הרווחה וגם דרך המשטרה

מרים שלר:  המשטרה מפנים אלינו וכשמישהי מגיעה אליהם הם רוצים שאנחנו נגיע לשם

פנינה תמנו: הבסיס הוא ההבנה, מלי, שקודם כול אנחנו לא רק מודות להם על העבודה

מלי אורגד: זה לא סותר

פנינה תמנו: לא רק שזה לא סותר, אנחנו רוצים לראות עלייה – את אומרת שיש עלייה אצלכם של 15 מיליון שקלים בסוגיה הזאת, אבל אנחנו צריכים לראות גם עלייה - - -     

מלי אורגד: חבר'ה, אני לא אומרת שזה סותר

פנינה תמנו: את כפונקציה שאמונה על הדבר הזה, האם את הלכת למנכ"ל שלך – ינון איש מאוד יקר, מנכ"ל מאוד רציני – האם הלכת אליו ודיברת על הסוגיה של המרכזים ועל זה שהובטח להם שתהיה תוספת?     

מלי אורגד: קודם כול, סביב אירועי המלחמה אנחנו ביקשנו תוספות תקציביות של עשרות מיליונים מהאוצר, גם לנושא של אלימות במשפחה וגם בנושא של פגיעות מיניות

מלי אורגד:  ככל שיהיה לנו תקציב לנושא הזה, כמובן שנבחן את הנושא

מלי אורגד:  אני לא יודעת מי אמר שלא ברור מה יהיה התקציב

מלי אורגד:  קודם כול הבסיס התקציבי של מרכזי הסיוע הוא 8 מיליון, ומזה אנחנו לא יורדים

מלי אורגד:  כשמדברים על מעבר לכך, צריכה להיות גם תוספת תקציב במקביל

פנינה תמנו: הם מדברים על 20% של עלייה בפניות, ולכן אני מצפה שתהיה הלימה בדרישות

פנינה תמנו:  אני מבינה שאת הצבת כנראה דרישות, כגורם מקצועי בכיר בנושא, וביקשת שיהיו תוספות של עשרות מיליוני שקלים בעניין

פנינה תמנו:  עדיין לא הוכרע?     

מלי אורגד: עדיין לא הוכרע ולא קיבלנו עדיין תשובה מהאוצר

מלי אורגד:  אנחנו ממתינים לאוצר

ענבל חרמוני: התשובה תהיה לא

מלי אורגד:  אנחנו ממתינים לאוצר

מלי אורגד:  אנחנו ביקשנו להמון דברים, וצריך לומר שבתוך המרכזים שלנו יש אנשים שצריכים לקבל טיפול

מלי אורגד:  אני רוצה להגיד שהטיפול שלנו הוא חינם לאורך שנים

מלי אורגד:  דיברה מי שדיברה על מה המשמעות של טיפול, אז הטיפול צריך להיות מאוד מעמיק ולאורך שנים

פנינה תמנו: אלו עו"סים קליניים שנותנים ממש טיפול או פסיכולוגים?     

מלי אורגד: עו"סים קליניים שעברו תואר ראשון ותואר שני, במומחיות בתחום של טראומה מינית, ונותנים עבודה פרטנית פעם בשבוע באופן קבוע

מלי אורגד:  אני רוצה להגיד שחוץ מהמרכזים עם הפרטני, יש לנו בתוך 80 המרכזים שדיברנו עליהם – דרך אגב, יש מרכזים גדולים, קטנים ובינוניים, אבל בסך הכול בפריסה ארצית, מאילת עד רמת הגולן יש לנו 80 מרכזים – גם מרכזי יום בתוך המרכזים הגדולים, ויש לנו גם, לא הרבה, מרכזי תעסוקה בסמוך למרכזים

פנינה תמנו: כמה עובדים סוציאליים בתוך ה-80 מרכזים האלה?     

מלי אורגד: אני לא יודעת להגיד, אבל אני יכולה לבדוק

פנינה תמנו: תרשמו לכן

פנינה תמנו:  זו כבר שאלה רביעית שאני מבקשת תשובות חזרה

מלי אורגד: אנחנו נבדוק את זה

מלי אורגד:  יש לנו שני הוסטלים לנפגעות תקיפה מינית ואנחנו עכשיו בימים אלה פותחים הוסטל שלישי, זה הוסטל מאוד ייחודי לנשים נפגעות תקיפה מינית

פנינה תמנו: כמה בערך תוספת תקציב ביקשתן? אני שואלת בגלל שזה דיון תקציבי יותר

מלי אורגד: ביקשנו כמה עשרות

מלי אורגד:  את רוצה לדעת מספרים?     

פנינה תמנו: ספציפית סביב המאבק באלימות מינית?     

מלי אורגד: רק לנושא הזה ועל זה אני אמונה

פנינה תמנו: והמקלטים?     

מלי אורגד: אני לא מדברת על המקלטים

מלי אורגד:  המקלטים זו סוגיה אחרת לחלוטין, תכף מיכל תתייחס אליהם

פנינה תמנו: מלי, אני מבקשת לקחת את הצרכים של העלייה של ה-20% במרכזי הסיוע בתוך הדרישות שלכם

פנינה תמנו:  לסמן את זה כסעיף תקציבי, כי זה דבר שהוא מחויב המציאות

פנינה תמנו:  כמובן שיש לכם שיתופי פעולה לאורך שנים, שהם שיתופי פעולה טובים, חס וחלילה שאנחנו נקלקל את זה בדיון שכזה

פנינה תמנו:  אני חושבת שאתן עובדות יד ביד, בטח בתקופה כזאת

פנינה תמנו:  ולגלם את זה, חשוב לגלם את זה

פנינה תמנו:  אני חושבת שלא מדובר פה בתקציבי עתק

יואב סגלוביץ': אני מציע משהו

יואב סגלוביץ':  מאחר ואנחנו לקראת דיוני תקציב ל-2024, וגם כדי לא להכניס את עובדי הציבור לסיטואציה לא נוחה כלפי ההלנות במשרדים, כי יש להם עוד עניינים במשרדים,  אני חושב שאולי כדאי שנזמן לפה את השר, הוא בטוח ישמח לבוא

יואב סגלוביץ':  מאחר והתופעה הזאת היא כבר תופעה של שנים, ואנחנו יודעים שיהיה קיצוץ, צריך לפחות לנסות למנוע אותו

יואב סגלוביץ':  לדעתי יהיה הכי נכון אם נזמין את השר לפה לדיון, מה שנקרא דיון רגוע, כדי לראות איפה זה נמצא

יואב סגלוביץ':  בסוף יש סדרי עדיפויות שונים בתוך המשרד, ודווקא בעת הזו צריך לצפות פני עתיד

יואב סגלוביץ':  אני חושב שלא תהיה בעיה עם השר, שיגיע לפה, ואולי דרך זה נתקדם ונדלג על איזושהי משוכה שיכולה להיות לכל עובד ציבור כשהוא בא לוועדה בכנסת, אם יש מדיניות אחרת במשרד

מלי אורגד: אני מסכימה איתך לגמרי שיש סדרי עדיפויות, איפה לשים את הכסף

פנינה תמנו: אנחנו שמחים על זה שכבר דרשת את התוספת התקציבית

פנינה תמנו:  צריך לתת על זה את מלוא העוצמה, מלי, וכשאת רוצה את יודעת לעשות את זה

פנינה תמנו:  אנחנו כאן כדי לסייע בעניין, בין אם זה באמת עם הרעיון החשוב שהביא עכשיו יואב - - -     

יואב סגלוביץ': או שנלך לוועדת הכספים, נמצא את הדרכים שלנו

פנינה תמנו: לחלוטין

פנינה תמנו:  בבקשה, שרון

שרון ניר: קודם כול, אני רוצה להגיד לך תודה שאת באמת מאירה את הספוט, את הפנס, על הנושא הכל-כך חשוב הזה, כי באמת מלחמה זה צו 8 וזה חירום, אבל אלימות ומאבק באלימות נגד נשים זה לא פחות מצב חירום, זה חירום על חירום

שרון ניר:  כפי שאני מבינה את הדברים, היקף הפניות באמת רק הולך וגדל, ואנחנו מבינים שדווקא במצב שהמדינה נמצאת בו, בסוג של סיר לחץ, התופעה הזו של אלימות כנגד נשים לא נעלמת מהעולם, היא רק הולכת וגואה

שרון ניר:  מהמקום הזה אני חושבת שככה אנחנו צריכים להסתכל על זה, אני חושבת שצריך להסתכל על מרכזי הסיוע כמו על חדרי מיון בחירום

שרון ניר:  מבחינתי מרכזי סיוע, כשמעלים פה את הצורך, הם חדרי מיון

שרון ניר:  מבחינתי הדירות, כשמדברים על דירות לנשים שנמצאות במצב שהן תחת אלימות ופגיעות, זה קרש הצלה

שרון ניר:       לכן הציפייה שלי היא שעל אף ולמרות המלחמה, התקציב הזה, שהוא תקציב לטובת מאבק באלימות כנגד נשים, הוא תקציב שיהיה צבוע לכל הפחות, ובטח לא יקטן, ונסתכל עליו בצורה רצינית ומקיפה אל מול הצרכים ההולכים וגדלים

שרון ניר:  אני מצטרפת למה שאמרה פה חברת הכנסת יושבת-הראש, אני חושבת ששר הרווחה, שבאמת כל צבר הפניות כרגע מונחות לפתחו במקביל לזה שאנחנו בדיוני תקציב

שרון ניר:  זה נכון שהוא ישמע אותנו ואני כל כך מאמצת את מה שאמרת, אנחנו לא צריכות להית העניות שבפתח

פנינה תמנו: ממש ככה

שרון ניר: הצרכים של הנשים לא יכולים להיות כל פעם אחרונים בסדר העדיפויות, עושים טובה, ואם וכאשר אפשר

פנינה תמנו: אולי אם יותר גברים חוץ מיואב יהיו מגויסים לדבר הזה, אנחנו נראה גם שינוי

פנינה תמנו:  אני מודה ומתוודה, יואב עוקב אחרי הנושאים ונמצא כאן פעם אחר פעם, אבל הגברים מקבלי ההחלטות שנמצאים פה הם מתי מעט

פנינה תמנו:  אבל אנחנו לא העניות בפתח ואנחנו נצטרך לנהל את המאבק הזה, יחד אתכן, אגב

פנינה תמנו:  בסוף, נכון, כולנו פה לובשות חליפות רשמיות, מי מהמשרדים מי מהארגונים, ואנחנו כנבחרי ציבור, אבל בסוף זה מאבק משותף של כולנו

פנינה תמנו:  אנחנו לא יכולות, לא יכולות לתת לתקציב הזה לעבור בלי שהנושאים האלה בפנים ולא נפגעים

פנינה תמנו:      גם במתווה הכלכלי שהיה לפני התקציב, לפני חודשיים, כמעט שכחו את כל הנושא של נשות המילואים, כאילו הן אוויר – נשים שילדו במהלך המלחמה ואין אבא, נשים שמתחזקות את כל הדבר הזה – ניהלנו פה מאבק והצלחנו להכניס בסוף את מה שצריך

פנינה תמנו:  היום כמובן, זה כבר פופולרי, נתנו 9 מיליארד, עוד יש לנו תיקונים

פנינה תמנו:  אחרי זה יהיה לנו דיון על הגרושות, על נשים שנושאות בנטל כי הילדים אצלן, והן גרושות, כן, אבל הילדים אצלן והגרוש במילואים

פנינה תמנו:  והן לא מקבלות שקל עד עתה, שקל, בזמן שכולן מקבלות

פנינה תמנו:      בשורה התחתונה מה שאני מנסה לומר, הדיון פה סביב השולחן הוא חשוב, אבל זה פחות חשוב

פנינה תמנו:  מה שחשוב זו האחריות שכל אחת מאיתנו תיקח כשתצא, בטח גורמי המקצוע, כל אחת מכן, ואיזה מאמץ אתן תעשו כדי שבאמת נראה בסוף את התקציב ונגיד: וואלה, כבודנו במקומו מונח ובעיקר החיים שלנו והערך שלהם

פנינה תמנו:  מלי, תודה

פנינה תמנו:  יש עוד משהו שתרצי להגיד? אני מסכמת רגע את הנושא שלכם

מיה אוברבאום: אני יכולה להוסיף משפט בנושא הזה? אני רק רוצה להגיד שלמרכזי הסיוע – הייתה פה השוואה האם זה במקום או בנוסף – מגיעים נפגעים ונפגעות שלא יגיעו למדינה, הן לא רוצות

מיה אוברבאום:  חלקן זה המקום היחיד שהן יכולות לפנות אליו ולכן זה לא במקום

פנינה תמנו: יישרנו קו על הדבר הזה, העבודה היא משותפת

מרים שלר: זה גם וגם, זה לא סותר

מרים שלר:  אנחנו הכי נשמח שיהיו כמה שיותר מרכזי טיפול, שאנשים יקבלו טיפול פרטני ואנחנו נהיה הראשונות שנצעק

מרים שלר:  בגלל זה שאלתי על רשימות המתנה, כי מה שיש היום זה פי מיליון ממה שהיה ever, אבל זה עדיין טיפה בים

מרים שלר:  זה כלום

מרים שלר:  אני הראשונה לתמוך בזה

פנינה תמנו: הדברים ברורים וזה יד ביד מתוך הבנה שזה גם וגם

פנינה תמנו:  כל אישה יש לה את הבחירה

פנינה תמנו:  אני אומרת לכם, יש נשים שבאמת קשה להן ללכת לרווחה וזה בסדר, לא שופטות אותן

פנינה תמנו:  לעומת זאת, יש נשים שמרגישות יותר בטוחות ללכת לרווחה, כי גם הרבה פעמים המרכז הוא ברשות המקומית

פנינה תמנו:  אז זה גם וגם

פנינה תמנו:  אנחנו הולכים לעבודה, אני סומכת על מלי ומכירה את אשת המקצוע

פנינה תמנו:  היא תכניס את זה בתוך הדרישות ואנחנו נתבשר בבשורות, בעזרת השם, טובות בעניין הזה

פנינה תמנו:  הקולגה שלך, ענבל

ענבל חן קארה: אני מנהלת הוועדה הבין משרדית לאלימות במשפחה במשרד הרווחה

ענבל חן קארה:  אני מנהלת גם את מערך ההכשרות בתחום

פנינה תמנו: תודה

פנינה תמנו:  תתחילי בתמונת המאקרו – כמה היה התקציב בחמש השנים האחרונות?     

ענבל חן קארה: התקציב שלנו לשנה הוא 155 מיליון, כשאנחנו בעצם חרגנו מהתקציב, של הוועדה בלבד

ענבל חן קארה:  התקציב בנוסף של המשרד מגיע - - -     

פנינה תמנו: 155 מיליון, זה היה ל-23'?     

ענבל חן קארה: ל-23'

פנינה תמנו: כמה זה היה ב-22'?     

ענבל חן קארה: זה היה בערך אותו דבר

ענבל חן קארה:  אנחנו חרגנו מהתקציב, הגענו ל-173 מיליון

פנינה תמנו: חרגנו? זה לא חרגנו, זה מבורך

פנינה תמנו:  יש אפשרות כזו, לחרוג?     

ענבל חן קארה: בגלל שאנחנו מקיימים הרבה תוכניות בתחום של האלימות במשפחה, וזה בנפרד ממה שהמשרד עושה

ענבל חן קארה:  ביחד עם המשרד, בתחום של אלימות במשפחה, אנחנו מגיעים ל-245 מיליון

נעמי שניידרמן: אפשר להעיר משהו?      

פנינה תמנו: כן

נעמי שניידרמן: בשעתו, כשהוכרז על התוכנית הלאומית דובר על 250 מיליון לחמש שנים

פנינה תמנו: לא, אבל היא אומרת שעכשיו זה לשנה, זה בסדר

פנינה תמנו:  תני לה בבקשה

ענבל חן קארה: אנחנו מדברות על שנה

ענבל חן קארה:  אני אגיד שאנחנו בעצם שותפים עם משרדי הממשלה, עם עוד עשרה משרדים

פנינה תמנו: למה? אני רואה עלייה בתקציבים של התוכנית הלאומית

נעמי שניידרמן: אנחנו כבר ארבע שנים אחרי ורק עכשיו אנחנו  מגרדות את ה-250 מיליון

פנינה תמנו: את אומרת, בראייה שמנקודת ההחלטה, באיזו שנה זה היה?     

נעמי שניידרמן: 2017

פנינה תמנו: דיברנו על 250 לחמש שנים - - -     

יואב סגלוביץ': החלטת הממשלה הייתה ב-2014 אם אני זוכר נכון, וב-2017 היה התקצוב הראשון שלה

ענבל חן קארה: נכון

פנינה תמנו: רגע, תעשי לנו סדר

ענבל חן קארה: זה התחיל ב-2016

ענבל חן קארה:  ב-2017 התחלנו לקבל אבל לא קיבלנו מיידית את כל התקציב

פנינה תמנו: מ-2017, חמש שנים קדימה, כמה סך התקציבים?     

ענבל חן קארה: בהתחלה לא קיבלנו 155 מיליון, קיבלנו בהתחלה 50, זה התחיל בטפטופים

ענבל חן קארה:  בשנתיים האחרונות אנחנו כן עומדים בתקציב

פנינה תמנו: התחלנו להתיישר

פנינה תמנו:  סך הכול עברנו בחמש שנים האחרונות, לשאלתה, את ה-250 מיליון?     

ענבל חן קארה: אני מאמינה שכן, אנחנו עומדים על 245

נעמי שניידרמן: אני חייבת לחדד

נעמי שניידרמן:  בתקופת הקורונה ישבנו כאן והשיח היה שאנחנו צריכים להגיע ל-250 מיליון ולהמשיך משם

נעמי שניידרמן:  זה לא ברוטו 250 ואחר כך הולכים הביתה

פנינה תמנו: אני מבינה מה שאת אומרת, ושוב אני אומרת לך, צריך גם לדעת לומר ביושר שיש קפיצה ויש עלייה בתקציבים של התוכנית הלאומית

פנינה תמנו:  תודה

נעמי שניידרמן: אנחנו מאושרות מזה, אבל אני רק מעירה שלדבר על 170 מיליון עכשיו, חמש שנים אחרי, כשדובר שהמטרה שלנו היא להגיע ל-250 מיליון - - -     

פנינה תמנו: המטרה ל-250 בחמש שנים, היא הבהירה ואמרה לך את זה

ענבל חן קארה: אני מסכימה שאנחנו צריכות - - -     

פנינה תמנו: ברור שכולנו מסכימים עם זה, ואני שמחה שיש התקדמות בעניין הזה

פנינה תמנו:  כן, אז אמרנו 155 מיליון כשאמרת שהיו חריגות ל- - -     

ענבל חן קארה: אנחנו חרגנו והגענו ל-170 מיליון

פנינה תמנו: - - ואמרת שבסוף הסיכום היה מעל 245

פנינה תמנו:  שזה כולל את מה?     

מלי אורגד: כולל המקלטים, כולל הוועדה, כל מה שקשור לאלימות

פנינה תמנו: למרות שאנחנו יודעים שהיו לנו בעיות של תפוסה במקלטים, שנשים ישנו על מזרונים

ענבל חן קארה: אבל כרגע הוקמו עוד שני מקלטים, מיכל תכף תדבר על זה

פנינה תמנו: נפתרה הבעיה של המזרונים?      

ענבל חן קארה: ממה שאנחנו יודעים כרגע אין תפוסה מלאה של המקלטים, גם בגלל המצב, כרגע נשים לא פנויות בכלל ולא רוצות להגיע למקלטים, הן נמצאות במצב חירום

ענבל חן קארה:  אנחנו עדיין במלחמה, עדיין במצב מאוד קריטי וקשה

ענבל חן קארה:  אין עדיין עלייה

פנינה תמנו: אבל אתן ערוכות? זה מה שחשוב לי לדעת

פנינה תמנו:  האם אתן ערוכות לא להגיע למצב שהיה פה לפני כמה חודשים?     

ענבל חן קארה: מיכל מהמקלטים תכף תדבר על זה, אבל אנחנו מאוד משתדלים להיות ערוכים

פנינה תמנו: בסדר

פנינה תמנו:  אז תמשיכי בתוכנית

ענבל חן קארה: אנחנו עובדים ביחד בשיתוף פעולה מלא יחד עם עשרת משרדי הממשלה הנוספים

פנינה תמנו: לא, אני שואלת על התקציב

פנינה תמנו:  מה הצפי לתקציב הקרוב?     

ענבל חן קארה: עדיין לא בנינו תוכנית חדשה לשנת 24' בגלל שמיקדנו את כל התוכניות ודייקנו אותן לחירום

פנינה תמנו: לא, לא, זו תשובה לא מקובלת, סליחה

פנינה תמנו:  מה זה לא בנינו ל-24'? עוד דקה הרכבת נוסעת

ענבל חן קארה: אנחנו בתחילת 2024 ואנחנו עומדים בפתחה של שנה חדשה

ענבל חן קארה:  אחרי שדייקנו את התוכניות אנחנו מקווים לעמוד על לפחות 155 מיליון, אם לא יותר, בגלל שאנחנו צופים עלייה מאוד משמעותית בעיקר בפניות של נשים

פנינה תמנו: ענבל, את נראית לי קצת צנועה

פנינה תמנו:  מה זה לפחות ועוד לא דייקנו?     

ענבל חן קארה: תהיה עלייה משמעותית, אבל כרגע אנחנו רואות עלייה מתונה

פנינה תמנו: שנייה

פנינה תמנו:  באמת אני אומרת לך – אין דבר כזה, לא – זה עכשיו

פנינה תמנו:  האוצר עוד שנייה הולך, השר יסגור את התוכניות והכנסת תצביע על התקציב

פנינה תמנו:  סליחה, אין זמן

פנינה תמנו:  צריך לדעת לעשות את הדברים גם בשגרה וגם בחירום

פנינה תמנו:  מה לעשות, זו מדינת ישראל

פנינה תמנו:  ואני מצפה ממך ליותר אסרטיביות

פנינה תמנו:  יכול להיות שבגלל שאת נינוחה אני מתרשמת הפוך

ענבל חן קארה: לא, אני אגיד משהו

ענבל חן קארה:  התוכנית שלנו קבועה ויש לנו הבטחה של 155 מיליון לשנה הקרובה, עד סוף 24'

פנינה תמנו: את לא דרשת העלאה?     

ענבל חן קארה: יש לנו את זה

ענבל חן קארה:  זה מתוקף החלטת הממשלה, ויש לנו את התקציב גם לשנה הזאת

פנינה תמנו: 155? אבל זה לא מספיק, אנחנו גם בחירום

מלי אורגד: אני רק אגיד שכשביקשנו תקציב תוספתי מהאוצר, ביקשנו כמה עשרות לכל הנושא של פגיעות מיניות, ובנוסף לזה כמה עשרות מיליונים לאלימות במשפחה

פנינה תמנו: מה ביקשתם לתוספות של האלימות במשפחה? יש קפיצה ב-118?     

ענבל חן קארה: יש עלייה מתונה

ענבל חן קארה:  אין קפיצה משמעותית ומטורפת, יש עלייה מתונה

פנינה תמנו: מה זה מתונה?     

ענבל חן קארה: זה אומר שיש גידול, אבל הגידול הוא לא בפער משמעותי, לא ב-100%

פנינה תמנו: של כמה אחוזים? בשבילי גם 5% הם נורה אדומה

ענבל חן קארה: כן, אבל זה לא מספיק

פנינה תמנו: כמה עלייה, ענבל?     

ענבל חן קארה: יש לי את זה מול שנה שעברה

ענבל חן קארה:  אם אנחנו לוקחים את שנת 24' יש 30-20 יותר פניות בחודש

פנינה תמנו: שנייה, ענבל

פנינה תמנו:  בטוח יש לך עובדים שיבדקו לי בבקשה וייתנו לי תשובה

פנינה תמנו:  זו שאלה חמישית שאני שואלת ולא קיבלתי תשובה

פנינה תמנו:  אני מקווה שאני זוכרת את כל השאלות שלי

ענבל חן קארה: קודם כול, בתחילת המלחמה הייתה ירידה, שלא נתבלבל

ענבל חן קארה:  בחודש הראשון הייתה ירידה למוקד 118

ענבל חן קארה:  אותו דבר לאלומות שלנו – אלומות זה מרכזים שמקבלים נשים ונפגעים בכלל 24/7, הם מקבלים אותם גם ללינה יחד עם הילדים

ענבל חן קארה:  הייתה ירידה משמעותית בפניות

פנינה תמנו: אולי הם הלכו למילואים

ענבל חן קארה: לא, הן באמת במצב קריטי, הן לא חושבות על עצמן ולא מסוגלות בכלל לבוא, להתלונן, לפתוח ולדבר

ענבל חן קארה:  הן רואות אנשים נקברים, חיילים, חטופים, עניינים, מי אני בכלל שאדבר

ענבל חן קארה:  אנחנו מבינים את זה

ענבל חן קארה:  בחודש האחרון יש עלייה

ענבל חן קארה:  זאת אומרת, יש, נגיד, 250 פניות של נשים למוקד 118 - -     

פנינה תמנו: 250

פנינה תמנו:  את יודעת, אני רואה את זה כ-250 שכבר בצוק עיתים

פנינה תמנו:  אלה שמרימות טלפון ל-118 זה כבר - - -     

ענבל חן קארה: - - לחודש

ענבל חן קארה:  לעומת שנה שעברה, שהיו אולי 230-220 פניות

ענבל חן קארה:  זה לא כזה קריטי, אבל אנחנו יודעים שתהיה עלייה

פנינה תמנו: הכול קריטי

פנינה תמנו:  כל אחת קריטית

ענבל חן קארה: למדנו מהקורונה, אנחנו יודעים, ועשינו גם שולחנות עגולים בנושא

ענבל חן קארה:  אנחנו מאוד מודאגים מהמצב, אנחנו יודעים שתהיה עלייה ואנחנו מתכוננים לזה

פנינה תמנו: עלייה כן

פנינה תמנו:  לצערי, הבעיה האמיתית עוד לפנינו כי ברגע שהאלימות, ואולי הרגשות והאינטראקציה, מרוכזים בעניין המלחמה, אחרי המלחמה אנחנו הולכים לראות - - -     

ענבל חן קארה: נכון, כרגע אנחנו רואים צרכים חומריים, צרכים כלכליים, במיוחד עם הילדים, והן לא יודעות מה לעשות

ענבל חן קארה:  אמרת בעצמך, נשות מילואים, אימהות חד הוריות –אנחנו כן מדייקים תוכניות שיש לנו, למשל תוכניות תעסוקה, למצב החירום

פנינה תמנו: אנחנו מדברים על כל זה במסגרת של נשים שחיות בצל האלימות

ענבל חן קארה: בוודאי

ענבל חן קארה:  למשל נשים שאמורות להיכנס להכשרה בתחום של שוק ההייטק, אנחנו מבינות שהן כרגע לא פנויות

ענבל חן קארה:  הן צריכות כרגע סל חומרים, מענה רגשי, הן צריכות משהו אחר, ואמרו את זה כאן מרוח נשית

ענבל חן קארה:  אנחנו עוזרות לדייק את הדבר הזה, ולהכשיר אותן במועד שהן יהיו יותר פנויות

ענבל חן קארה:  הן אפילו לא פנויות פיזית ורגשית כי הן עסוקות בדברים אחרים – בילדים ובמצוקה הכללית שקיימת

ענבל חן קארה:  אנחנו נתנו מבחן תמיכות לארגונים חברתיים – יושבות כאן אישה לאישה וגם רוח נשית, שקיבלו מאיתנו תמיכה

ענבל חן קארה:  כלומר ארגונים חברתיים שעסוקים באלימות במשפחה, לפי קול קורא של אם זה הכשרות, אם זה ליוויים, אם זה הדרכות, מקבלים מאיתנו עזרה כלכלית

פנינה תמנו: כמה סך הכול התמיכות?     

ענבל חן קארה: 2

ענבל חן קארה: 2 מיליון סך הכול, וזה יפה

פנינה תמנו: יפה? את רוצה שאני אביא לך תמיכות בהייטק, בחדשנות?     

ענבל חן קארה: רגע, אישה לאישה קיבלו כמעט 260,000 שקלים

ענבל חן קארה:  אני חושבת שזה מכובד

פנינה תמנו: זה לא מכובד, אני לא יודעת מה זה המספרים האלה

פנינה תמנו:  הן מפעילות מחצית מדירות הקלט

מלי אורגד: זה לא קשור לדירות

ענבל חן קארה: אמרתי, זה תמיכות נוספות לדברים אחרים שהם עושים

ענבל חן קארה:  כמו הכשרות, הדרכות, כל מיני תוספות

פנינה תמנו: ליווי כלכלי

ענבל חן קארה: כן, אנחנו רוצים לעודד אותם ולתת להם

פנינה תמנו: אבל סך התמיכות שלכם?      

ענבל חן קארה: זה 2

ענבל חן קארה: 2 מיליון, זו פעם ראשונה שנותנים

פנינה תמנו: זה מעט

פנינה תמנו:  אני הייתי שרה, וזה ממש מעט

ענבל חן קארה: אני חושבת שזה מכובד

פנינה תמנו: זה מעט

פנינה תמנו:  לא, גברתי, זה מעט

פנינה תמנו:  זה כל התקציב של התמיכות בתחום של האלימות הפיזית? אלה כל התמיכות של הארגונים שפועלים סביב השעון? אנחנו לא נעודד את החברה שלנו להיות כזו שנאבקת באלימות

ענבל חן קארה: אבל אנחנו מעודדים אותם בתמיכה הזאת – הקטנה, נכון – שאנחנו נותנים, כדי לעשות את הפעילות שלהם

ענבל חן קארה:  אנחנו לא יכולים להחזיק אותם

פנינה תמנו: לא, לא, התשובה היא לא נכונה ואני אסביר למה

פנינה תמנו:  מקבלי ההחלטות הרבה פעמים גוזרים את ההחלטות שלהם מהמלצות של גורמי מקצוע

פנינה תמנו:  אני אומרת לך, זה מעט

פנינה תמנו:  אני קצת בקיאה בתחום של התמיכות

ענבל חן קארה: צריך לבקש להגדיל את התקציב

פנינה תמנו: חד-משמעית

פנינה תמנו:  אם תגידי לי פנינה, אין ארגונים שפועלים בתחום, לא צריכים יותר תמיכות

פנינה תמנו:  אבל זה מעט

ענבל חן קארה: יש המון ארגונים, ארגונים טובים ואנחנו עושים איתם עבודה

ענבל חן קארה:  אני רק אומרת, זו פעם ראשונה שעשינו את זה וזה לא פשוט כל הדבר הזה, כל ההתארגנות

ענבל חן קארה:  זה חדשני, ובאמת - - -     

פנינה תמנו: אה, זה חדשני התמיכות של ה-2 - - - 

ענבל חן קארה: זו שנה ראשונה שהוועדה הזאת הצליחה לתת תמיכות

עפרה ג'יניאו: לפעילויות

עפרה ג'יניאו:  זה לא התקציב השוטף

פנינה תמנו: אז להגדיל

פנינה תמנו:  להגדיל

ענבל חן קארה: זה לא התקציב השוטף, זה לפעילויות

פנינה תמנו: זה לא התקציב השוטף, הבנתי

פנינה תמנו:  זה לפעילויות וערך מוסף, האקסטרה מעטפת

פנינה תמנו:  אבל עדיין אני אומרת שאפשר להגדיל, מעבר להתקשרות

פנינה תמנו:  אני מבינה שיש את נושא ההתקשרות ויש את הנושא של האקסטרה

פנינה תמנו:  אפשר להגדיל ולעודד – לעודד עוד יוזמות מקומיות, יוזמות קהילתיות, למשל תביאו תמיכה למגזרים

פנינה תמנו:  אמרתי שאפשר לעשות שיתוף פעולה עם מנהיגות רוחנית במגזר הערבי, אצל יהודי אתיופיה, אצל עולים חדשים, במגזר החרדי

פנינה תמנו:  את לא תאמיני שזה עושה פלאים אם אתם תתנו תמיכה בדברים האלה

ענבל חן קארה: אני מאמינה

ענבל חן קארה:  אנחנו מנסים ואנחנו דווקא - - -     

פנינה תמנו: מבלי לצבוע ולתייג את הקבוצות האלה

ענבל חן קארה: כן, אנחנו יוזמים מולם וגם אם יש פניות אלינו, אנחנו בודקים כל פניה ומנסים לראות אם אפשר לעשות שיתוף עולה, אם אפשר לתמוך בהם ולתת להם

פנינה תמנו: תודה

פנינה תמנו:  עכשיו שאלה: כמה דירות יש לנו? בתחילת השנה היה 20? הבטחתם העלאה?     

ענבל חן קארה: יש לנו 21 דירות

פנינה תמנו: מה 21? אז אתם שיקרתם?     

ענבל חן קארה: רגע, שנייה

ענבל חן קארה:  תכף מיכל תענה

ענבל חן קארה:  אני לא קשורה לדירות

פנינה תמנו: מי קשורה לדירות?     

ענבל חן קארה: מיכל והיא בזום, אבל רק עוד שנייה

ענבל חן קארה:  אני אגיד שיש לנו הכשרות בתחום של האלימות במשפחה, הכשרות גם במשרד שלנו וגם לכל עשרת המשרדים שנמצאים איתנו – משרד המשפטים, סיוע משפטי, סנגוריה, פרקליטות, שופטים, דיינים, משרד הבריאות כמובן והחינוך – בתחום הזה של אלימות במשפחה

ענבל חן קארה:  דרך אגב, אנחנו נותנים את זה גם לעמותות שעושות הכשרות ואז יש כפל, כי אנחנו מציעים גם הכשרות אצלנו ואז זה בחינם

ענבל חן קארה:  אנחנו עושים את ההכשרות, מתקצבים, חושבים ומפתחים את כל התוכניות

ענבל חן קארה:  זה דבר סופר חשוב ואנחנו באמת מקדמים אותו

ענבל חן קארה:  אמרה פה טל משדולת הנשים, לגבי הכשרות שצריך לעשות לטיפול בגברים שיוצאים מהמלחמה, מילואימניקים, סביב כל המשבר הזה, סביב האלימות בבית והמתחים שייווצרו בבית, ואנחנו מנסים לחשוב גם בכיוון הזה

ענבל חן קארה:  בכלל, לגבי גברים יש לנו מענים – יש לנו שני מרכזים שעומדים להיפתח לטיפול בגבר, אלו מרכזים שבהם הוא בעצם לא יצטרך לפתוח תיק ברווחה

פנינה תמנו: אני לא נכנסת לתוכן הטיפולי, אני במכוון נשארת על הסיפור התקציבי

פנינה תמנו:  אני רק רוצה לומר משהו, ותכף אנחנו גם נגיע לנציגת האוצר

פנינה תמנו:  צריך גם קופסת חירום

פנינה תמנו:  נכון שיהיו דברים בקופסת חירום שיתנו עיבוי וגיבוי תקציבי לדברים שכבר ניתנים, לשירות שכבר היה ופועל, אבל יש גם דברים שצריכים להיות מותאמים לתקופת החירום

פנינה תמנו:  אם אני הבנתי נכון, ענבל יו"ר האיגוד, הם אומרים שבדברים של התוספת, שצריך את התוכנית החירומית, הם יתנו

פנינה תמנו:  השאלה היא, האם גורמי המקצוע מסגרו את הדבר הזה והאם הגשתם תוכניות ספציפיות

ענבל חרמוני: הם אמרו שהם ישקלו, הם לא אמרו - - -     

פנינה תמנו: הם ישקלו

פנינה תמנו:  אנחנו – סליחה על הביטוי – לא שואלים אותם

פנינה תמנו:  זה כסף שלכם, של כולנו

פנינה תמנו:  עם כל הכבוד, ובאמת זה משהו שאם נצטרך לנהל עליו מלחמה – ננהל, לא זכור לי שפקידי האוצר עברו שנים של לימודי עבודה סוציאלית

ענבל חן קארה: אגיד שבנושא החירום אנחנו עושים עכשיו למשל אוריינטציה לצוותים שמטפלים במפונים במלונות

ענבל חן קארה:  דיברו על זה שהם נפגעים גם בתחום של אלימות במשפחה וגם פגיעות מיניות

ענבל חן קארה:  אנחנו עושים אוריינטציה לצוותים יחד עם הרשויות ועם המשרד, וכמובן עם הוועדה, כדי לתת להם את הכלים להתמודד עם התופעה הזאת

ענבל חן קארה:  לאן להפנות, מה לעשות

פנינה תמנו: טוב, תודה

פנינה תמנו:  אני רק אומר דבר כזה: מה אני למדה? אני למדה שמצד אחד אתן שומרות על התקציבים שהיו, ומבקשות תוספות של עשרות מיליונים

פנינה תמנו:  אבל בנושא שלך, ענבל, אני חושבת שלא רק היית צריכה לשמור על ה-155, כי זה לא 155 מיליון שקלים

פנינה תמנו:  את גם ככה חרגת כי הצרכים הם כאלה, שהם צריכים להיות מעל 200 מיליון שקלים

פנינה תמנו:  זאת אומרת, זאת צריכה להיות הדרישה של השגרה ועל זה להוסיף את החירום

פנינה תמנו:  לכן גם בשפה שאתן מעבירות את זה ומדברות, אתן צריכות להיות יותר מדויקות

פנינה תמנו:  אני מוטרדת מזה שאת אומרת לי שנקודת הפתיחה והשמירה תהיה 155 מיליון, כי הצרכים בפועל, גם את אומרת לי, הם הרבה יותר, לפחות כ-80 מיליון יותר

ענבל חן קארה: מסכימה איתך שאנחנו צריכים לדרוש יותר

ענבל חן קארה:  אנחנו ביקשנו ואני מקווה שאנחנו נקבל

פנינה תמנו: 	אנחנו נצטרך לעשות פה עוד דיון כדי לדעת אם אתן - - - יכול להיות שאתן לא צריכות דיון, יכול להיות שאנחנו נצטרך לעשות זום עם המנכ"ל שלכן ושיחה עם השר ואז נראה שזה באמת מתקדם

ענבל חן קארה: אנחנו מחכים לתשובה מהאוצר, אבל - - -     

ענבל חרמוני: הייעוץ המשפטי נכנס לתוכניות 2024?     

ענבל חן קארה: כן

ענבל חן קארה:  אנחנו נוסיף שאנחנו מכניסים ייעוץ משפטי למרכזים, הסיוע המשפטי יסייע לנו בזה

ענבל חן קארה:  הוא ייתן את הייעוץ המשפטי ואנחנו מכניסים גם את זה

פנינה תמנו: מיכל חנוך אחדות בזום, מפקחת ארצית בנושא אלימות במשפחה, מקלטים ודירות מעבר, משרד הרווחה

פנינה תמנו:  גילוי נאות – אחותי גם עובדת אתכם במערך של  הפיקוח

מיכל חנוך אחדות: שלום לכולם

מיכל חנוך אחדות:  אני אנסה לענות ולהגיב בצורה מסודרת

מיכל חנוך אחדות:  אני אתחיל רגע במקלטים: יש לנו היום 17 מקלטים לנשים נפגעות אלימות וילדיהן

מיכל חנוך אחדות:  המקלט ה-18 ייפתח בימים אלו, הוא התעכב קצת בגלל שיפוץ ובגלל המלחמה, לצערנו

מיכל חנוך אחדות:  חשוב לי להגיד שתקופת המזרונים חלפה ועברה – יש מקום במקלטים

מיכל חנוך אחדות:  אנחנו נמצאים פלוס מינוס בתפוסה שהיא לא מלאה

מיכל חנוך אחדות:  יחד עם זאת, אנחנו כן ערוכים, גם בתקופת הקורונה וגם בתקופת המלחמה הזאת, אנחנו ערוכים לגל, אם יהיה, שטרם הגיע

פנינה תמנו: איך הצלחתם להיות ערוכים? כי בגל האחרון אנחנו ראינו מזרונים

מיכל חנוך אחדות: אמרתי, תקופת המזרונים הייתה קצרה ועברה

מיכל חנוך אחדות:  חשוב לי להגיד שאנחנו מיומנים מאוד בפתיחת מקלטים בחירום, עשינו את זה גם בקורונה ועשינו את זה גם בשנה האחרונה

פנינה תמנו: מיכל, כמה מקלטים חסרים לך?     

מיכל חנוך אחדות: כיום המקלטים אינם מלאים, כאשר המקלט ה-18 אמור להיפתח וזה יהיה עוד 12 נשים וילדיהן

מיכל חנוך אחדות:  זאת אומרת, כרגע אנחנו לא מדברים על מקלטים נוספים שחסרים

מיכל חנוך אחדות:  אני כן אגיד שאם יהיה גל ואנחנו נראה שאנחנו חייבים להוסיף מסגרת בחירום, אנחנו יודעים לעשות את זה

מיכל חנוך אחדות:  מצבי החירום במדינה לימדו אותנו ואנחנו יכולים לעשות את זה, כך שאנחנו ערוכים אם יגיע גל

מיכל חנוך אחדות:  חשוב לי להגיד שהיה צפי לאיזשהו גל אחרי חופשת החגים והגל הזה לא הגיע – בחודשיים הראשונים בכלל לא הייתה עלייה בפניות

מיכל חנוך אחדות:  עכשיו יש טיפה התערערות, אבל כמו שענבל ציינה, אנחנו עדיין לא אחרי, אנחנו בתוך הטראומה ועדיין אין עלייה

פנינה תמנו: מה המצב התקציבי?     

מיכל חנוך אחדות: היום התקציב עלה בכ-4

מיכל חנוך אחדות: 6 מיליון ש"ח עבור שני המקלטים הנוספים

מיכל חנוך אחדות:  סך הכול כ-40 מיליון למקלטים ודירות

מיכל חנוך אחדות:  זה לגבי המקלטים, אנחנו ערוכים, אם יהיה צורך, גם ברמת המקום

פנינה תמנו: יש מחסור כלשהו במקלטים?     

מיכל חנוך אחדות: כרגע אין מחסור, יש מקום

פנינה תמנו: לא במקום, במעטפת, צורך כלשהו

מיכל חנוך אחדות: כרגע המקלטים, עם שני המקלטים הנוספים, העבודה הנוספת שלנו, כרגע אנחנו במצב יציב אפשר לומר, ואפילו בתפוסה לא מלאה

פנינה תמנו: תודה

פנינה תמנו:  לא דיברתי על תפוסה, דיברתי על צרכים

פנינה תמנו:  עפרה, רצית לומר משהו?     

עפרה ג'יניאו: רצינו רק להדגיש שיש לנו את התקציב

עפרה ג'יניאו:  בין 50% ל-60% מהתקציב שלנו בלבד מכוסה על ידי המשרד

ענבל חרמוני: זאת השיטה, לתקצב בחסר, תמיד

פנינה תמנו: למה? המדינה לא אמורה לכסות את זה? לא הבנתי, הכול פילנתרופיה? מה זה הדבר הזה? מלא על מלא אתם צריכים לתקצב את הדבר הזה

פנינה תמנו:  דירות קלט, בבקשה, מיכל

ענבל חרמוני: הבעיה היא האוצר, לא הרווחה

פנינה תמנו: זה לא רק האוצר, זו גם מדיניות וגם לדעת כאנשי מקצוע להגיד: אני שם על זה את הכסף

פנינה תמנו:  מיכל, כמה דירות קלט יש?     

מיכל חנוך אחדות: רגע, אנחנו לא - - -     

פנינה תמנו: לא, תעני לי

פנינה תמנו:  כמה דירות קלט יש?     

מיכל חנוך אחדות: אני מנסה לענות

פנינה תמנו: דירות מעבר

מיכל חנוך אחדות: אנחנו מדברים על דירות מעבר

מיכל חנוך אחדות:  תרשי לי רגע לתקן - - -     

פנינה תמנו: לא, תעני לי על הדבר הזה, מיכל

פנינה תמנו:  אני כבר גולשת לדיון הבא וזה דיון חשוב

פנינה תמנו:  כמה דירות יש?     

מיכל חנוך אחדות: יש לנו היום עשרים דירות מעבר

מיכל חנוך אחדות:  עשר נוספות שהוקמו בעקבות חוק זכויות נשים, שחוקק לפני מספר שנים

פנינה תמנו: אתם אמרתם לי בתחילת השנה שיש 21, ושתגדילו ל-40

פנינה תמנו:  אני רואה את זה כלשקר את בית המחוקקים

פנינה תמנו:  האם אתם שיקרתם כשכתבתם לי מכתב, שחור על גבי לבן, שאתם הולכים לאשר עוד 20 דירות בתוך חודש ימים, משהו כזה? זה היה לפני שנה

מיכל חנוך אחדות: הארגונים הגישו הצעה לשינוי התעריף בצורה מהותית לדירות המעבר

מיכל חנוך אחדות:  אנחנו מכירים את הצרכים היטב, אנחנו מסכימים עם העקרונות, ואנחנו בונים היום את התעריף בצורה שונה

מיכל חנוך אחדות:  זו הבשורה וזו בשורה משמעותית כי התעריף הוא באמת מאוד ישן

פנינה תמנו: לא, אל תדברי איתי על התעריפים

פנינה תמנו:  מיכל, את היית אחראית לפני שנה על התחום כשעשיתי פה דיון על הנושא?     

מיכל חנוך אחדות: לצורך העניין אני נציגת האגף החוץ ביתי היום

מיכל חנוך אחדות:  חל שינוי בתפקידי, אבל זה פחות רלוונטי היום

פנינה תמנו: אז לא יודעת אם את, זה לא באופן אישי

פנינה תמנו:  אני אומרת את זה, תחזרו למשרד

פנינה תמנו:  לא יכול להיות שאתם תשקרו את הכנסת

פנינה תמנו:  אין זמן לנשים האלה, 20 דירות זה באמת, עזבו שאני אומרת לעצמי: ריבונו של עולם, כל כך הרבה נשים יוצאות מהמקלט עם ילדים קטנים, לא רוצות לחזור לגבר האלים

פנינה תמנו:  אמרנו לכם להגדיל את הדירות

פנינה תמנו:  אני לא חושבת שהיה צריך 40 דירות, היה צריך פה מערך של 200 דירות

פנינה תמנו:  אז אין 200 דירות, אבל אם אתם כבר באתם עם תשובה, ואני נותנת אמון במשרד ונותנת אמון באנשי המקצוע שאומרים לי דבר כזה, אז זה ממש מביש לגלות בסוף השנה שפשוט היה פה שקר

מיכל חנוך אחדות:  אני רק רוצה להתייחס לעובדה שיש היום, מתוך 40 מקומות ב-20 דירות מעבר, יש היום 33 נשים

מיכל חנוך אחדות:  זאת אומרת שדירות המעבר אינן מלאות

פנינה תמנו: לא דיברתי על מספר נשים

פנינה תמנו:  כשאני ארצה לדבר על מספר נשים - - -

מיכל חנוך אחדות: אבל דירות המעבר לא מלאות, אנחנו לא יכולים להחזיק דירה שהיא ריקה

נעמי שניידרמן: זה לא נכון

מיכל חנוך אחדות: אנחנו לא יכולים לפתוח עוד דירה  - - -     

פנינה תמנו: זה עדיין לא פוגע במאומה בזה שהיו אמורות להיות לכם 40 דירות

פנינה תמנו:  אם תצטרכו ייעוד לדירות, נמצא

פנינה תמנו:  אבל היא אומרת שהדירות לא מלאות

פנינה תמנו:  שנייה, מיכל

נעמי שניידרמן: אנחנו פתחנו את הדיון היום בזה שהמשרד דורש מהנשים לגור שתי נשים בדירה

נעמי שניידרמן:  אז אם בודקים את זה, יש שתי נשים בדירה? לא

נעמי שניידרמן:  כי אין מישהו שהוא בר דעת טיפולי - - -     

פנינה תמנו: כמה זמן נשארת אישה בבית?     

נעמי שניידרמן: לפחות שנה

מיכל חנוך אחדות: אני אשמח לענות, יושבת-הראש

פנינה תמנו: לפחות שנה? אני אגיד לכם משהו

פנינה תמנו:  לא חייב לדרוש

מיכל חנוך אחדות: אני אשמח לענות על הנקודה הזאת

פנינה תמנו: תכף אני אתן לך

פנינה תמנו:  אתם תגדילו את מספר הדירות ואתם תדאגו לרווחת נשים שהן עם הילדים שלהן

פנינה תמנו:  אני הייתי בפנימייה, אגב

פנינה תמנו:  הייתי בפנימייה מכיתה ז' עד י"ב, ואני יודעת מה זה להיות בחדר עם אנשים שהם לא בהכרח בני המשפחה שלך

פנינה תמנו:  למרות שהם הפכו להיות בני המשפחה שלי, שלא יצפו בי ויתקשרו נוזפות, החברות שלי

פנינה תמנו:  להבדיל אלפי הבדלות, אנשים צריכים את הפרטיות שלהם

פנינה תמנו:  אמא לשלושה או ארבעה ילדים, היא רוצה עכשיו לגור עם אישה אחרת עם עוד ילדים? לא יודעת, אתם לא יכולים להחזיר אותם לתקופה כאילו הם נמצאים באיזו פנימייה

פנינה תמנו:  אתם צריכים לאפשר את המעטפת הזאת

פנינה תמנו:  תגדילו את מספר הדירות ותפסיקו לעשות חשבונאות עם הנשים הללו שזקוקות לנו

פנינה תמנו:  מיכל

מיכל חנוך אחדות: אני אשמח לענות בקצרה רק על הנקודה הזאת

מיכל חנוך אחדות:  מה שחשוב לי להגיד זה שבמכרז האחרון, לפני כמה וכמה שנים, אפשרנו באותו תעריף גם שתי דירות

מיכל חנוך אחדות:  זאת אומרת, היום יש הרבה עמותות שבעצם נותנות לכל אישה דירה

מיכל חנוך אחדות:  זה נכון בהחלט שהתעריף לא מעודכן

פנינה תמנו: איך הרבה עמותות? יש לי רק 21 דירות

מיכל חנוך אחדות: יש כמה עמותות שמפעילות דירות מעבר

מיכל חנוך אחדות:  אפשרנו ויש הרבה דירות שהן בעצם דירות שמיועדות לאישה אחת

פנינה תמנו: אז תסבירי לי למה אני מתבלבלת

פנינה תמנו:  כמה מתוך הדירות אתן מפעילות?     

מיכל חנוך אחדות: חשוב לי להגיד שהתעריף לא מעודכן, הוא מאוד ישן, ולכן החשיבות הגדולה של עבודה יסודית על הגדלת התעריף, בהתאם למסמך שהוגש ובהתאם לעקרונות שהם מוסכמים, ואת זה אנחנו בונים עם התקציבים

פנינה תמנו: כמו שאת שמה לב, אני פחות נכנסת לרזולוציה של תעריפים

פנינה תמנו:  רגע, מיכל

מיכל חנוך אחדות: רגע, משפט אחרון

מיכל חנוך אחדות:  אנחנו בונים עם אגף התקציבים וזה נכנס ללו"ז

פנינה תמנו: אבל את מדברת איתי על תעריפים, זה לא מעניין אותי

פנינה תמנו:  תקשיבי, את זה תפתרו אתם, אנשי המקצוע

פנינה תמנו:  תפתרי את זה

מיכל חנוך אחדות: לא, זה מאוד משמעותי

פנינה תמנו: היה פה דיון, הובטח לי שיהיו 40 דירות

פנינה תמנו:  אני לא אדבר אתכם על תעריף, על סבסוד, איזה תקציב אתם נותנים לאיזו דירה

פנינה תמנו:  אתם תפתרו את זה, כפי שנתתם את ההבטחה שתוך חודש-חודשיים-שלושה יהיו פה 40 דירות

פנינה תמנו:  אם אני ארצה לרדת לרזולוציה של התעריפים של משרד הרווחה, אני אבקש להיות שרת הרווחה

מיכל חנוך אחדות: הסיבה שאני מדברת על זה היא שאם הדירות אינן מלאות ויש דירה ריקה, איך אני יכולה לבקש לפתוח עוד דירות?     

פנינה תמנו: למה שלא תהיה דירה ריקה, אם אתם אומרים לנשים להיכנס שתי נשים בתוך בית אחד? אתם כבר משווקים את עצמכם באופן מאוד שלילי

פנינה תמנו:  את יודעת איך אני יודעת את זה? כי המחקרים של שדולת הנשים, ושל כל הארגונים, על כמה נשים חוזרות לבעלים המכים כי אין להן אופציה, ואין להן יכולת כלכלית לקחת דירה שהן מסבסדות אותה ואת השכירות

פנינה תמנו:  אנחנו דיברנו פה על משרד השיכון, מרכז רקמן דיברו על זה, או רוח נשית

פנינה תמנו:  יש כל כך הרבה דברים שגורמים בסוף לנשים לסגת אחורנית ולחזור לגבר האלים

פנינה תמנו:  ואת זה אנחנו מנסות למנוע

פנינה תמנו:  לדעתי זה 25% או יותר – תקני אותי, טל – שחוזרות לגבר האלים ומסכנות את עצמן

פנינה תמנו:  אנחנו יודעים ש-50% מהנשים היו כבר בתוך המעגל, והרשויות יודעות, נשים שנרצחו

פנינה תמנו:  אז יש לי הרבה מאוד טיעונים להגיד לך למה הדירות נשארות ריקות

פנינה תמנו:  אם אנחנו לא יודעים לאפשר להם את התנאים ההכרחיים בשביל שאישה - - -     

מיכל חנוך אחדות: זה בדיוק העניין, שיש להן אפשרות להיות בדירה

מיכל חנוך אחדות:  יש להן אפשרות

נעמי שניידרמן: זה לא נכון

פנינה תמנו: תתווכחו, בבקשה

מיכל חנוך אחדות: יש אפשרות להיות בדירה

נעמי שניידרמן: סליחה, סליחה

מיכל חנוך אחדות: זה קשה לעמותות להחזיק, בגלל התעריף הנמוך

פנינה תמנו: טוב, אנחנו מתקדמות

מיכל חנוך אחדות: תודה רבה

פנינה תמנו: אין זמן, יש לנו תכף דיון מאוד חשוב

פנינה תמנו:  משרד האוצר, תאיר

תאיר ראבוחין: אני מאגף תקציבים במשרד האוצר

פנינה תמנו: נכון, את היית אצלנו כבר

פנינה תמנו:  תראי, תאיר, אני אומרת לך כבר, לפני הדברים שלך

פנינה תמנו: : לא תהיה פגיעה בתקציבים של התוכנית הלאומית למאבק באלימות, ואנחנו מדברים על כל סוגי האלימות

פנינה תמנו:  לא תהיה פגיעה ביתר הדברים, שזה המרכזים, שהם סופר משמעותיים

פנינה תמנו:  אני מודאגת – את פספסת את תחילת הדיון כי היית בוועדת הקליטה, אני מבינה שגם זו ועדה חשובה – מזה שיש 20% קפיצה בפניות שיש למרכזי הסיוע בכל הקשור לפגיעות מיניות

פנינה תמנו:  עכשיו זה גם מקבל את הקונטקסט, לצערנו, המאוד, מאוד אלים וקשה של פשעי האנושות שביצעו חמאס והטריגרים שזה מייצר – גם לנשים שכבר היו נפגעות, בטח לנשים שהן נפגעות של האירוע עצמו, וגם לגורמים של מעגלים שניים שנפגעים

פנינה תמנו:       תוסיפי על הדבר הזה, שמשרד הרווחה, כשהייתי מסיירת, היו הראשונים להיכנס לכל מלון מפונים, אפילו במרכז שנפתח למשפחות, שבשבוע הראשון התנקזו ללהב 433, כשהם היו צריכים לקבל את כל המידע לגבי הנעדרים שלהם, לפני שידענו בכלל, כשהכול היה בבוקה ומבולקה

פנינה תמנו:  הם שם, יש עומס אדיר – אדיר – על העובדים הסוציאליים

פנינה תמנו:  יש עומס אדיר, ולכן אנחנו צריכים לתת את כל הכלים, גם כדי לסייע למשרד הרווחה לבצע את תפקידו, אבל גם לסייע לארגונים שנותנים להם את המעטפת, כי הדברים יתפקדו ויבוצעו

פנינה תמנו:  על כן אני אשמח שתגידי לי מה הפירוט, ובזה אנחנו נסיים את הדיון

תאיר ראבוחין: אני אשמח להתייחס לכל הדברים שנאמרו פה

תאיר ראבוחין:  לפני זה, בגלל החשיבות הגבוהה שיושבת-הראש מייחסת לאמירת אמת בוועדה, אני אתייחס לדברים ממש עובדתית שקריים שנאמרו פה, וזה לגבי היעדר תוספת שקשורה למלחמה, אני גם אנקוב במספר

תאיר ראבוחין:  ממש בשבועות הקרובים, התקציב החדש שאושר בממשלה לפני קצת יותר משבוע יוגש לשולחן הכנסת, וידון פה במשך תקופה עד שהוא יאושר בקריאה שלישית

פנינה תמנו: אז יש לך בשורה? יש תוספת?     

ענבל חרמוני: זו לא באמת בשורה

תאיר ראבוחין: מדובר בסכום שאני אגיד אותו כבר עכשיו: 425 מיליון שקלים

פנינה תמנו: תוספת?     

תאיר ראבוחין: תוספת, שחלקה ניתנה ב-2023

פנינה תמנו: אחרי הקיצוץ?     

תאיר ראבוחין: כן, במנותק מהקיצוץ הרוחבי של כל משרדי הממשלה, לצערי, בגלל המצב הקשה שאנחנו נמצאים בו - - -     

פנינה תמנו: כמה יצא הקיצוץ?     

תאיר ראבוחין: הקיצוץ הוא 5%

פנינה תמנו: כמה זה במספרים מוחלטים?     

תאיר ראבוחין: אני לא יודעת עכשיו לשלוף את זה

פנינה תמנו: סדר גודל של?     

תאיר ראבוחין: לא, אני לא יכולה לשלוף את זה עכשיו

פנינה תמנו: בערך

פנינה תמנו:  ענבל, כמה זה?     

ענבל חרמוני: זה 80 מיליון למשרד, וחוץ מזה עוד כספי תמיכות שזה עלה פה עכשיו הרבה

פנינה תמנו: רגע, 80 מיליון קיצוץ?     

ענבל חרמוני: מה לא היה מתוכנן ב-23' מתוך ה-400 האלה? את זה אני רוצה לדעת

פנינה תמנו: רגע, אתן בקיאות

פנינה תמנו:  את שוחה בזה, אני לא שוחה בזה

פנינה תמנו:  את אומרת שמצד אחד יש קיצוץ של ה-5%?     

תאיר ראבוחין: לא, יש כמה סוגים של קיצוצים רוחביים

תאיר ראבוחין:  ה-5% שאני התייחסתי אליהם זה באמת הקיצוץ פלאט קניות, מה שנקרא, קיצוץ רוחבי בכל המשרדים

פנינה תמנו: אז הפלאט זה בערך 80 מיליון, אני מקווה שאני לא טועה, סדר גודל

פנינה תמנו:  אבל התוספת את אומרת, על תקציב - - -     

תאיר ראבוחין: אני אתייחס שנייה לכמה סוגים של תוספת

תאיר ראבוחין:  קודם כול, התוספת שאני כרגע התייחסתי אליה היא בסדר גודל של 425 מיליון שקלים – זו תוספת ייעודית למלחמה ולדברים שמתרחשים בעקבות המלחמה

ענבל חרמוני: שכוללת הסטת תקציבים גם

פנינה תמנו: ענבל

ענבל חרמוני: אני חוזרת על דברים שנאמרו אתמול בפגישה שגם תאיר נכחה בה

תאיר ראבוחין: אפס שקלים מהסכום הזה הוא הסטה

תאיר ראבוחין:  425 מיליון שקלים

תאיר ראבוחין:  אני אדייק במספרים – 247 מהם הגיעו למשרד כבר בסוף שנה שעברה , כשאישרנו בוועדת כספים באמצעות פניה תקציבית את התקציב החדש

פנינה תמנו: מה זה, עודפים?     

תאיר ראבוחין: כן, יש קופסה למלחמה, וזה יעבור בעודפים בלי פלאט

פנינה תמנו: עודפים זה לא תוספות

תאיר ראבוחין: לא, זו תוספת שניתנה לצורכי המלחמה – 247 מיליון שקלים

תאיר ראבוחין:  כל מה שלא מומש שנה שעברה פשוט עובר as is לשנה הזאת, ועוד 180 מיליון שקלים חדשים שניתנו השנה

תאיר ראבוחין:  בסך הכול זה אומר - - -     

פנינה תמנו: כמה מוקצה מתוך זה לסיפור של המאבק באלימות?     

תאיר ראבוחין: נאמר פה קודם שאנחנו כמשרד האוצר, חד-משמעית, לא כאן כדי להתערב בשיקולים המקצועיים והטיפוליים של אנשי המקצוע

תאיר ראבוחין:  אנחנו לא מתיימרים וחושבים שזו טעות גדולה

תאיר ראבוחין:  ולכן אני לא יודעת לפרט לך שימושים

פנינה תמנו: תאיר, אני רוצה שזה ייפתר

פנינה תמנו:  יש פה אולי אי-הבנה

פנינה תמנו:  אני מבקשת ממך שתיקחי את הפניה שיש לסיפור של התוספת של עשרות מיליוני שקלים שביקשו למאבק באלימות מינית ופיזית, התוכנית הלאומית

פנינה תמנו:  זה הוגש אליכם, תבדקי את זה אחרי הדיון הזה ואחר כך תתנו לי תשובה

תאיר ראבוחין: אני מכירה את זה

פנינה תמנו: תגידו שאין מניעה ואפילו תשמחו להוסיף

תאיר ראבוחין: אנחנו נמצאים כרגע בתהליך אינטנסיבי, מקצועי נטו, עם משרד הרווחה, שבו הם מציגים לנו את כל התוכניות שלהם

פנינה תמנו: לא, לא

פנינה תמנו:  לפני דקה אמרת: אנחנו לא מתערבים

פנינה תמנו:  עכשיו את אומרת: אנחנו בתהליך

פנינה תמנו:  תאיר, תרימי טלפון לדניאל ולעלי בינג – משא ומתן עם האוצר אני קצת מכירה

פנינה תמנו:  הגיעו דרישות, ואני יודעת מה מידת ועומק המעורבות של האוצר

פנינה תמנו:  אפשר להתווכח על זה בהזדמנות אחרת, כמה זה נכון או לא נכון

פנינה תמנו:  אני אומרת לך באופן חד וחלק, יש לכם השפעה משמעותית לעניין  צביעת הכספים, לאן הם ילכו

פנינה תמנו:  לכן אני מבקשת ממך, אחרי הדיון הזה, תשבי עם שתי הנשים היקרות האלה

פנינה תמנו:  אני רוצה לדעת שתקציבים צבועים יגיעו בתוספות גם לאגפים הספציפיים למאבק באלימות כלפי נשים, בין אם זה אלימות מינית ובין אם זה אלימות פיזית

פנינה תמנו:  ואני רוצה שבתוך זה, יש לנו פה את מרכזי הסיוע, ולא יכול להיות מצב שאנחנו כל פעם, כל הזמן, יושבים ואומרים שאנחנו ניתן תוספות

פנינה תמנו:  כבר הגענו להסכמות, התקדמנו

פנינה תמנו:  אני רוצה לראות מה-8 מיליון האלה מגמת עלייה, כשיש להם 20% פניות נוספות

מרים שלר: צריך לתקן את הטעות הזאת, אנחנו כל הזמן חוזרים  על ה-8 מיליון

פנינה תמנו: מה הטעות? אתם דיברתם על ה-8 מיליון

מרים שלר: אנחנו מדברים על 8 מיליון, זה נכון

מרים שלר:  אבל בעבר, עם ההסכמים על הכספים הקואליציוניים, זה הגיע ל-12

מרים שלר:  אז אנחנו בקיצוץ

פנינה תמנו: תדברו איתם על הדבר הזה

פנינה תמנו:  אני מבקשת, תאיר, כמו שראית אני רק רוצה לעשות לכם חיים קלים

פנינה תמנו:  נרשום לפרוטוקול שאת אומרת שיש את העלייה של 425 מיליון תוספת

פנינה תמנו:  את אמרת שאין הסטה, 0% הסטה

ענבל חרמוני: זה לא נכון

פנינה תמנו: היא אמרה, היא אומרת את זה לפרוטוקול

ענבל חרמוני: היא אמרה, אבל זה לא נכון

פנינה תמנו: אז תיקחי את הפרוטוקול, לא סתם אני רוצה את זה לפרוטוקול

ענבל חן קארה: אני אדייק שזה סכום תוספתי לעניין המלחמה

ענבל חן קארה:  יש תוספות אחרות שמשרד הרווחה קיבל בין שנת 2023 לשנת 2024, ובין היתר יש שם גם תוספות וגם קיצוץ

פנינה תמנו: אם את שמעת את הדברים שלי, אמרתי: תוספות של המלחמה הרבה פעמים הן עיבוי של המערך הקיים

פנינה תמנו:  לכן תסלילו חלק מהתקציבים האלה למערכים קיימים, ולפעמים זה דברים חדשים מתוך הצורך

ענבל חן קארה: ציינתי שזו לא כל התוספת

ענבל חן קארה:  יש תוספות נוספות, שמשרד הרווחה קיבל בין 23' ל-24', וזה בלי קשר לסכום שנקבתי פה, שהוא רק לעניין המלחמה והשפעותיה, נקרא לזה

פנינה תמנו: אני מסכמת את הדיון הזה, אני צריכה לסכם

פנינה תמנו:  משפט אחד, ענבל

ענבל חרמוני: אתמול כשנפגשנו, תאיר, אז למשל על 80 תקנים שלכאורה ניתנו עבור החטופים, שנייה אחר כך במשפט נוסף גילינו שלא, זה 80 תקנים שלא אוישו

תאיר ראבוחין: לא דיברנו פה על תקנים, דיברנו על כסף

ענבל חרמוני: זה קורה כל הזמן, ואני לא קונה את ה-430 הזה, שזה 250 ועוד 180

ענבל חרמוני:  180 פחות 80 קיצוץ זה 100

פנינה תמנו: ענבל

ענבל חרמוני: עכשיו, בואו נוסיף לזה את כל הצרכים של המלחמה, וגם על ה-100 הזה אני לא בטוחה, בגלל שתורידו מזה את כספי התמיכות, שהם לא בתוך ה-80 מיליון

ענבל חרמוני:  מפה לשם – פייק ניוז

פנינה תמנו: ענבל, אני עדה, כי המספרים יהיו מוחלטים מול העיניים שלי

ענבל חרמוני: אוהבים לבלבל

פנינה תמנו: לסיכום, אני רוצה לומר בשורה אחת: אני רוצה שתחזרו אליי

פנינה תמנו:  אתם יכולים גם במייל, לא בהכרח בדיון

פנינה תמנו:  אם אני לא אקבל תשובות מספקות אנחנו נכנס עוד דיון אחרי שתשבו עם האוצר, האוצר והרווחה

פנינה תמנו:  אני רוצה לדעת את המספרים המוחלטים בכל מה שקשור לתוכניות הלאומיות, ולא רק הלאומיות – התקציבים המיועדים למאבק באלימות כלפי נשים על כל סוגי האלימות, כולל הערות המשנה שהבאתי כאן, עם דגש על דירות הקלט ומרכזי הסיוע

פנינה תמנו:  זה נראה לי מאוד פשוט, התשובה שלכם אמורה להיות קצרה וברורה, גם עם התוספות שאת מגלמת, תאיר

פנינה תמנו:  אני רוצה להאמין לך שהדברים קורים ויקרו לפני ההצבעה בכנסת

פנינה תמנו:  תודה רבה, אני סוגרת את הדיון